cyanic-selkie/wikianc huggingface dataset:
സോഫിയ അസ്സെഫ
അവലംബം
വർഗ്ഗം:വനിതാ കായിക താരങ്ങൾ വർഗ്ഗം:ഒളിമ്പിക്സ് 2012 (ലണ്ടൻ)
ക്യൂൻ അല്ലിക്വിപ്പ
പതിനെട്ടാം നൂറ്റാണ്ടിൽ അമേരിക്കൻ ഇന്ത്യക്കാരി ലെ സെനെക്ക വർഗ്ഗത്തിൻറെ നേതാവായിരുന്നു ക്യൂൻ അലിക്വിപ്പ (1754 ഡിസംബർ 23 ന് അന്തരിച്ചു )
ജീവിതരേഖ
അല്ലിക്വിപ്പയുടെ ആദ്യകാല ജീവിതത്തെക്കുറിച്ച് വളരെക്കുറച്ച് കാര്യങ്ങളെ വെളിവായിട്ടുള്ളു. അവരുടെ ജനനസമയമോ കാലമോ കൃത്യമായി രേഖപ്പെടുത്തപ്പെട്ടിട്ടില്ല. 1740 കളിൽ അവർ സെനക്ക വർഗ്ഗത്തിലെ മിംഗോ ബാൻറിൻറെ നേതാവായിരുന്നു. മൂന്നു നദികൾ ഒഴുകിയിരുന്ന പ്രദേശത്താണ് (ഒഹിയോ നദി, അല്ലെഘെനി നദി, മോണോഗാഹെല നദി) ഈ വർഗ്ഗം അധിവസിച്ചിരുന്നത്. ഇ പ്രദേശം ഇന്നത്തെ പെൻസിൽവാനിയയിലെ പിറ്റ്സ്ബർഗ്ഗ് ആണ്. 1753 ൽ അവർ തൻറെ സംഘത്തോടൊപ്പം മോണോഗാഹെല, യൂഘിയോഘെനി നദികളുടെ സംഗമ സ്ഥാനത്ത് (ഇന്നത്തെ പെൻസിൽവാനിയയിലെ മൿകീൻസ്‍പോർട്ട്) താമസമുറപ്പിച്ചു.
പുളിങ്ങോം
കണ്ണൂർ ജില്ലയിലെ ചെറുപുഴ പഞ്ചായത്തിലെ ഒരു ഗ്രാമമാണ് പുളിങ്ങോം. പയ്യന്നൂരിൽ നിന്നും കിഴക്ക് ഭാഗത്തായി 36 കിലോ മീറ്റർ അകലെ സ്ഥിതി ചെയ്യുന്നു. ജില്ലാ ആസ്ഥാനമായ കണ്ണൂർ നഗരത്തിൽ നിന്നും ഇവിടേക്ക് 76 കിലോ മീറ്റർ ദൂരമുണ്ട്. കേരള-കർണാടക അതിർത്തി പ്രദേശമായ ഈ ഗ്രാമം പശ്ചിമഘട്ടത്തിനും കർണാടക വനപ്രദേശത്തിനുമിടയിൽ സ്ഥിതി ചെയ്യുന്നു.
ചരിത്രം
അടുത്ത ഗ്രാമമായ പാളവയലിലേക്ക് പോകുന്ന വഴിയിലെ പുഴയോരത്ത് ഉണ്ടായിരുന്ന ഒരു വലിയ പുളിമരവുമായി ബന്ധപ്പെട്ടാണ് ഈ ഗ്രാമത്തിന് പുളിങ്ങോം എന്ന പേര് കിട്ടിയിരിക്കുന്നത്. സംഘകാല ഘട്ടത്തിൽ പുളിങ്ങോം ഏഴിമല ആസ്ഥാനമായ മൂഷക വംശ ഭരണത്തിന് കീഴിലായിരുന്നു. പിന്നീട് ചിറക്കൽ രാജവംശത്തിന്റെ കീഴിലുള്ള കോലത്തുനാടിന്റെ ഭാഗമായി.
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ വർഗ്ഗം:കേരളത്തിലെ പഞ്ചായത്തുകൾ
എമ്മലൈൻ പെത്തിക്-ലോറൻസ്
ഒരു ബ്രിട്ടീഷ് വനിതാ അവകാശ പ്രവർത്തകയും സഫ്രാജിസ്റ്റുമായിരുന്നു എമ്മലൈൻ പെത്തിക്-ലോറൻസ്, ബറോണസ് പെത്തിക്-ലോറൻസ് (നീ പെത്തിക്; 21 ഒക്ടോബർ 1867 - 11 മാർച്ച് 1954 ).
ആദ്യകാലജീവിതം
പെത്തിക്-ലോറൻസ് ബ്രിസ്റ്റളിൽ എമ്മലിൻ പെത്തിക്ക് ആയി ജനിച്ചു. അവരുടെ പിതാവ് ഹെൻ‌റി പെതിക് ഒരു ബിസിനസുകാരനും തെക്കേ അമേരിക്കൻ വ്യാപാരിയും വെസ്റ്റൺ ഗസറ്റിന്റെ ഉടമയും വെസ്റ്റൺ ടൗൺ കമ്മീഷണറുമായിരുന്നു. 13 മക്കളിൽ രണ്ടാമത്തെയാളായ അവരെ എട്ടാമത്തെ വയസ്സിൽ ബോർഡിംഗ് സ്കൂളിലേക്ക് അയച്ചു. അവരുടെ അനുജത്തി ഡൊറോത്തി പെത്തിക്കും (പത്താമത്തെ കുട്ടി) ഒരു സഫ്രാജിസ്റ്റായിരുന്നു.
കരിയറും വിവാഹവും
1891 മുതൽ 1895 വരെ ഫിത്‌സ്‌റോയ് സ്‌ക്വയറിനടുത്തുള്ള ക്ലീവ്‌ലാന്റ് ഹാളിൽ വെസ്റ്റ് ലണ്ടൻ മിഷനായി "ജനങ്ങളുടെ സഹോദരിയായി" പെത്തിക് പ്രവർത്തിച്ചു. മിഷനിൽ ഗേൾസ് ക്ലബ് നടത്താൻ മേരി നീലിനെ അവർ സഹായിച്ചു. 1895 ലെ ശരത്കാലത്തിൽ അവരും മേരി നീലും മിഷന്റെ ദൗത്യത്തിൽ നിന്ന് പുറത്തുപോകുകയും ദൗത്യത്തിന്റെ പരിമിതികൾക്ക് വിധേയമാകാത്ത, നൃത്തവും നാടകവും പരീക്ഷിക്കാൻ കഴിയുന്ന യുവതികൾക്കും പെൺകുട്ടികൾക്കുമായി ഒരു ക്ലബ്ബായ എസ്‌പെറൻസ് ക്ലബ് സ്ഥാപിക്കുകയും ചെയ്തു. മിനിമം വേതനവും ദിവസം എട്ട് മണിക്കൂർ ജോലിയും അവധിക്കാല പദ്ധതിയുമായ ഒരു ഡ്രസ്മേക്കിംഗ് സഹകരണ സ്ഥാപനമായ മൈസൺ എസ്പെറൻസും പെത്തിക്ക് ആരംഭിച്ചു.
ആക്ടിവിസം
പെത്തിക്ക്-ലോറൻസ് സഫ്‌റേജ് സൊസൈറ്റിയിലെ അംഗമായിരുന്നു. കൂടാതെ 1906-ൽ എമെലിൻ പാൻഖർസ്റ്റിനെ പരിചയപ്പെട്ടു. 1903-ൽ പാങ്കുർസ്റ്റ് സ്ഥാപിച്ച വിമൻസ് സോഷ്യൽ ആൻഡ് പൊളിറ്റിക്കൽ യൂണിയന്റെ (WSPU) ട്രഷററായി അവർ മാറി. ആറ് വർഷം കൊണ്ട് £134,000 സമാഹരിച്ചു. ജെസ്സി സ്റ്റീഫൻസൺ, ഫ്ലോറൻസ് ഹെയ്ഗ്, മൗഡ് ജോക്കിം, മേരി ഫിലിപ്‌സ് എന്നിവരോടൊപ്പം 1908 ജൂൺ അവസാനത്തിൽ പ്രധാനമന്ത്രിയുടെ സന്ദർശനം റദ്ദാക്കിയത് ഉൾപ്പെടെ നിരവധി പരിപാടികളിൽ പെത്തിക്ക്-ലോറൻസ് പങ്കെടുത്തു. അതിനുശേഷം സ്ത്രീ പ്രതിഷേധക്കാരോട് അക്രമാസക്തമായ പെരുമാറ്റവും നിരവധി അറസ്റ്റുകളും ഉണ്ടായി.
1913 ഏപ്രിലിൽ, വസ്തുവകകൾ നശിപ്പിക്കാനുള്ള ഗൂഢാലോചനയുടെ പേരിൽ എമെലിൻ പെത്തിക്ക്-ലോറൻസ്, താനും, ഓൾഡ് ബെയ്‌ലിയിലെ എമെലിൻ പാൻഖർസ്റ്റും എന്നിവരുടെ പ്രോസിക്യൂഷനുകളുടെ 900 പൗണ്ട് നൽകാൻ വിസമ്മതിച്ചതിനെത്തുടർന്ന് ഫ്രെഡറിക് പെത്തിക്ക്-ലോറൻസ് പാപ്പരായി. ഐറിഷ് ടൈംസ് മോശമായി രേഖപ്പെടുത്തി "ഈ നടപടി അർത്ഥമാക്കുന്നത് മിസ്റ്റർ പെതിക്ക്-ലോറൻസ് പാപ്പരല്ല, കാരണം അദ്ദേഹം ഒരു ധനികനാണ്.
ജയിലിൽ നിന്ന് മോചിതരായ ശേഷം, പെത്തിക്ക്-ലോറൻസ് എതിർത്ത സജീവതയുടെ കൂടുതൽ സമൂലമായ രൂപങ്ങളെക്കുറിച്ചുള്ള അവരുടെ വിയോജിപ്പ് കാരണം, എമെലിൻ പാൻഖർസ്റ്റും അവളുടെ മകൾ ക്രിസ്റ്റബെലും WSPU-യിൽ നിന്ന് അപ്രതീക്ഷിതമായി പുറത്താക്കപ്പെട്ടു. അവരുടെ ചികിത്സയിൽ പ്രതിഷേധിച്ച് അവളുടെ സഹോദരി ഡൊറോത്തി പെത്തിക്കും ഡബ്ല്യുഎസ്പിയു വിട്ടു, മുമ്പ് പങ്കെടുത്ത് തീവ്രവാദ പ്രവർത്തനത്തിന് തടവിലാക്കപ്പെട്ടു. പെത്തിക്ക്-ലോറൻസസ് പിന്നീട് ആഗ്നസ് ഹാർബെനും മറ്റുള്ളവരുമായി ചേർന്ന് യുണൈറ്റഡ് സഫ്രജിസ്റ്റുകൾ ആരംഭിച്ചു, അത് സ്ത്രീകൾക്കും പുരുഷന്മാർക്കും തീവ്രവാദികൾക്കും സൈനികേതരർക്കും ഒരുപോലെ തുറന്നിരുന്നു.
1938-ൽ പെത്തിക്ക്-ലോറൻസ് അവളുടെ ഓർമ്മക്കുറിപ്പുകൾ പ്രസിദ്ധീകരിച്ചു, ഒന്നാം ലോകമഹായുദ്ധത്തിന് തൊട്ടുമുമ്പ് വോട്ടവകാശ പ്രസ്ഥാനത്തിന്റെ സമൂലവൽക്കരണത്തെക്കുറിച്ച് ഇത് ചർച്ച ചെയ്തു. പ്രസ്ഥാനത്തെ രേഖപ്പെടുത്തുന്നതിനായി എഡിത്ത് ഹൗ-മാർട്ടിനുമായി സഫ്രഗെറ്റ് ഫെലോഷിപ്പ് സ്ഥാപിക്കുന്നതിൽ അവർ പങ്കാളിയായിരുന്നു.
1945-ൽ, തന്റെ ഭർത്താവ് ഒരു ബാരൺ ആയപ്പോൾ അവർ ലേഡി പെത്തിക്ക്-ലോറൻസ് ആയിത്തീർന്നു.
പുറംകണ്ണികൾ
വർഗ്ഗം:1867-ൽ ജനിച്ചവർ വർഗ്ഗം:1954-ൽ മരിച്ചവർ
ആൻസെരിമൈമസ്
ഓർനിത്തോമീമീഡ് എന്ന ജെനുസിൽ പെട്ട തെറാപ്പോഡ വിഭാഗം ദിനോസർ ആണ് ആൻസെരിമൈമസ്. അന്ത്യ ക്രിറ്റേഷ്യസ് കാലത്ത് ആയിരുന്നു ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിടുള്ളത് മംഗോളിയിൽ നിന്നും ആണ്. ഇവ ഒരു മിശ്രഭോജി ആയിരികണം എന്നാന്നു ഇപോഴത്തെ നിഗമനം.
പേര്
പേരിന്റെ അർഥം വാത്തിനെ അനുകരികുന്നത് എന്നാണ്. ലാറ്റിൻ anser അർഥം വാത്ത, ഗ്രീക്ക് mimos അർഥം അനുകരണം.
ശാരീരിക ഘടന
നീളവും ശക്തവുമായ കൈകൾ മാറ്റിനിർത്തിയാൽ ബാക്കി എല്ലാ ശരീര ഭാഗങ്ങൾക്കും മറ്റ് ഓർനിത്തോമീമീഡുകളോട് വളരെ ഏറെ അടുത്ത സാമ്യം ഉണ്ട്. പരന്ന നഖങ്ങൾ ആയിരുന്നു ഇവയ്ക്ക്. ഇത് വരെ ഇവയുടെ ഒരു ഫോസ്സിൽ മാത്രമേ കിട്ടിയിടുള്ളൂ അതിൽ തന്നെ  തലയോടിയും കിഴ്താടിയും ഉണ്ടായിരുന്നില്ല. കിട്ടിയ എല്ലുകളുടെ ഘടന വെച്ച് ഇവ വളരെ വേഗത്തിൽ ഓടിയിരുന്ന ഒരു ദിനോസർ ആയിരുന്നു എന്ന് കരുതുന്നു. ഏകദേശം 3 മീറ്റർ ആയിരുന്നു നീളം, ഭാരം ആകട്ടെ 50 കിലോയും.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
പ്രാക്കാട
പ്രാക്കാടയുടെ ആംഗല നാമം Eurasian woodcock എന്നും ശാസ്ത്രീയ നാമം Scolopax rusticol എന്നുമാകുന്നു. ഇവയെ പ്രഭാതത്തിലും സന്ധ്യക്കുമാണ് കൂടുതൽ കാണുന്നത്.
രൂപവിവരണം
6-8 സെ.മീ. നീളമുള്ള കൊക്ക് അടക്കം 33-38 സെ.മീ നീളമുണ്ട്. വളവില്ലാത്ത നീണ്ട കൊക്കുണ്ട്. ചിറകുകളുടെ അറ്റം തമ്മിലുള്ള അകലം 55-65 സെ.മീ വരും. ചെടികൾക്കിടയിൽ മറഞ്ഞു നിൽക്കാവുന്ന തരത്തിലുള്ള നിറമാണുള്ളത്. ചുവന്ന്-തവിട്ടു നിറവും മങ്ങിയ മഞ്ഞനിറവുമുള്ള അടിവശം. തലയിൽ പുറകിലേക്ക് നീങ്ങിയാണ് വലിയ കണ്ണുകൾ ഉള്ളത്. ഇത് ഇവയെ ചുറ്റുപാടും കാണാൻ സഹായിക്കുന്നു. തലയിൽ കറുത്ത വരകളുണ്ട്.കൊക്ക് തുടങ്ങുന്നിടത്ത് പിങ്കു നിറം. അറ്റം കറുപ്പും.കാലിന് പിങ്കോ ചാര നിറമോ ആകാം. പൂവന് പിടയേക്കാൾ വലിപ്പം കൂടും.
ഭക്ഷണം
നിലത്താണ് ഭക്ഷണം തേടുന്നത്. സംവേദനക്ഷമതയുള്ള നീണ്ട കൊക്കുകൾ ഇരതേടാൻ സഹായിക്കുന്നു. അപകട സൂചന ഉണ്ടായാൽ തള്ളപക്ഷി കുഞ്ഞുങ്ങളെ കാലുകൾക്കിടയിൻ നിർത്തും.
പ്രജനനം
ഈ പക്ഷിയുടെ പ്രജനന സ്ഥലം ഫെന്നോസ്കാൻഡിയ തൊട്ട്മെഡിറ്ററേനിയൻ കടൽ വരേയും പടിഞ്ഞാറൻ യൂറോപ്പ് മുതൽ റഷ്യവരെയുമാണ്. ഇവ മരങ്ങളുള്ളിടത്തോ ഉയരമുള്ള ഒരിനം ചെടികളളുള്ളിടത്തോ നിലത്താണ് കൂട് ഉണ്ടാക്കുന്നത്. കുഴിഞ്ഞ കോപ്പയുടെ ആകൃതിയിലൊ വളവില്ലാത്ത കുഴൽ പോലെയൊ ആണ് ഇവയുടെ കൂടുകൾ. പുല്ലുകളൊ ചെടിയുടെ ഭാഗങ്ങളോ കൊണ്ടാണ് കൂട് നിർമ്മിക്കുന്നത്. ഒരു സീസണിൽ നാലു മുട്ടകളാണിടുക. വെളുപ്പോ ഇളം മഞ്ഞയോ നിറമുള്ള മുട്ടകളിൽ തവിട്ടു നിറമോ ചാരനിറമോ ഉള്ള കുത്തുകൾ കാണാം. പിടകൾ അടയിരുന്നു് 21-24 ദിവസത്തിനകം കുഞ്ഞുങ്ങൾ വിരിയും. മുട്ടകൾക്ക് 44x34 സെമീ വലിപ്പവും26.5 ഗ്രാംതൂക്കവും ഉണ്ടാകും. വിരിഞ്ഞ ഉടനെ കുഞ്ഞുങ്ങൾ പുറത്തിറങ്ങും. 15-20 ദിവസത്തിനകം പറക്കാൻ തുടങ്ങും.
ഭക്ഷണം
മണ്ണിരകൾ, പ്രാണികൾ, ലാർവകൾ, ചിലയിനം വിത്തുകൾ എന്നിവ കഴിക്കുന്നു.
ഫ്രിട്സ്
ഫ്രാൻസ് മോർക്സ്‌, മാത്യാസ് ഫെയിസ്റ്റ് എന്നിവർ ചേർന്ന് വികസിപ്പിച്ചെടുത്ത ഒരു ചെസ്സ് പ്രോഗ്രാം ആണ് ഫ്രിട്സ്.ഫ്രിട്സ് 13 ആണ് ഇതിന്റെ ഏറ്റവും പുതിയ പതിപ്പ്.1995 ൽ നടന്ന ലോക കമ്പ്യൂട്ടർ ചെസ്സ്‌ ചാമ്പ്യൻഷിപ്പിൽ ഫ്രിട്സ് 3 വിജയിച്ചതോടെയാണ് ഈ ചെസ്സ്‌ പ്രോഗ്രാം ശ്രദ്ധിക്കപ്പെട്ടു തുടങ്ങിയത്.
അവലംബം
വർഗ്ഗം:ചെസ്സ് വർഗ്ഗം:കമ്പ്യൂട്ടർ പ്രോഗ്രാമുകൾ
കോതകുളങ്ങര നിയമസഭാമണ്ഡലം
അവലംബം
വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
പട്ടാഭിരാമ റെഡ്ഡി
പ്രമുഖ തിരക്കഥാകൃത്തും സംവിധായകനുമായിരുന്നു പട്ടാഭിരാമറെഡ്ഡി. (ജ‍. 1919 ഫെബ്രുവരി 19-മ. 2006 മെയ് 6)  ആന്ധ്രപ്രദേശിലെ നെല്ലൂർ സ്വദേശിയായ ഇദ്ദേഹം തെലുഗ്, കന്നഡ സിനിമാരംഗത്താണ് കൂടുതലും വ്യാപ്രൃതനായിരുന്നത്. കൽക്കത്ത, കൊളംബിയ സർവ്വകലാശാലകളിൽ അദ്ദേഹം പഠനം പൂർത്തിയാക്കി. അടിയന്തരാവസ്ഥയെ ശക്തമായി എതിർത്ത അദ്ദേഹം ബാലവേല, മനുഷ്യാവകാശ നിഷേധം  എന്നിവക്കെതിരേയും  ശക്തമായി ഇടപെട്ടു.
അദിശുദ്ജിപ്തോ അന്താരാഷ്ട്ര വിമാനത്താവളം
അദിശുദ്ജിപ്തോ അന്താരാഷ്ട്ര വിമാനത്താവളംAdisutjipto (or Adisucipto) International Airport (Bandar Udara Internasional Adisutjipto) (IATAICAO ഇന്തോനേഷ്യയിലെ ജാവാ ദ്വീപിലെ യോഗ്യകർത്ത എന്ന പ്രദേശത്തെ അന്താരാഷ്ട്ര വിമാനത്താവളമാണ്.
പ്രമ്പനാൻ ചരിത്രപ്രാധാന്യമുള്ള ക്ഷേത്രസമുച്ചയത്തിനടുത്താണ് ഈ വിമാനത്താവളം സ്ഥിതിചെയ്യുന്നത്. ഇതിനു  2200 m by 45 m എന്ന അളവിലുള്ള റൺവേയുണ്ട്. . ഈ വിമാനത്താവളം പട്ടണമദ്ധ്യത്തിൽനിന്നും 6 km ദൂരെയാണ്.
അവലംബം
വർഗ്ഗം:വിമാനത്താവളങ്ങൾ
മാനിയ നദി
മഡഗാസ്കറിലെ ഒരു നദിയാണ് മാനിയ നദി. ദ്വീപിലെ സെൻട്രൽ പർവതങ്ങളിൽ നിന്ന് ഒഴുകുന്ന നദി മോസാംബിക് ചാനലിൽ അവസാനിക്കുന്നു. 2000-ൽ സംഭവിച്ച വലിയ ചുഴലിക്കാറ്റ് വെള്ളപ്പൊക്കമുണ്ടാക്കുകയും ധാരാളം ആളുകൾ മരിക്കാനിടയാകുകയും ചെയ്തു.
ഇടതുഭാഗത്ത് നിന്നുള്ള പ്രധാന പോഷകനദികൾ ഇവറ്റോ, ഇമോറോണ, ഇക്കോളി, മേനാല, സാകെനി നദി, അതിന്റെ വലതുവശത്ത് ഫിറ്റനാമരിയ, സകോറെന്ദ്രിക, മനണ്ടോണ നദി, ഇസകെലി, ഇന്ദ്രാറ്റ്‌സെ നദികൾ എന്നിവയാണ്.
ആന്റിയാസംബറ്റോയുടെ സൈറ്റിന് സമീപം മാനിയ നദിയിൽ ഒരു ജലവൈദ്യുത നിലയത്തിന്റെ ഒരു പ്രോജക്റ്റ് നടക്കുന്നു.
ബാഹ്യ ലിങ്കുകൾ
വർഗ്ഗം:മഡഗാസ്കറിലെ നദികൾ വർഗ്ഗം:ആഫ്രിക്കയിലെ നദികൾ
സുഹാസിനി ഗാംഗുലി
ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത ഒരു ഇന്ത്യൻ വനിത സ്വാതന്ത്ര്യ സമര സേനാനിയാണ് സുഹാസിനി ഗാംഗുലി (3 ഫെബ്രുവരി 1909 - മാർച്ച് 23, 1965).
ശ്രീമതി. ഗാംഗുലി 1909 ഫെബ്രുവരി 3-ന് ബംഗാളിലെ ഖുൽന എന്ന സ്ഥലത്ത് ജനിച്ചു.അബിനാശ് ഗാംഗുലി, സരള സുന്ദര ദേവി എന്നിവരായിരുന്നു മാതാപിതാക്കൾ.അവരുടെ കുടുംബം ബംഗാളിലെ ധാക്കയിലെ ബിക്രംപൂരിൽ നിന്നായിരുന്നു. ധാക്ക എഡൻ സ്കൂളിൽ നിന്ന് 1924 ൽ മെട്രിക്കുലേഷൻ പാസായി. ഇന്റർമീഡിയറ്റ് ഓഫ് ആർട്സ് പഠനം നടക്കുമ്പോൾ ബധിര-മൂക വിദ്യാലയത്തിൽ അധ്യാപികയായി ജോലി കിട്ടി കൊൽക്കത്തയിലേക്ക് പോയി.
തുടക്കം
കൊൽക്കത്തയിൽ താമസിക്കുമ്പോൾ കല്യാണി ദാസ്, കമലാ ദാസ്ഗുപ്ത എന്നിവരുമായി ബന്ധം പുലർത്തി. അവരെ അവർ ജുഗാന്തർ പാർട്ടിക്ക് പരിചയപ്പെടുത്തി. അവൾ ഛാത്രിസംഘത്തിലെ അംഗമായി. കല്യാണി ദാസും കമലദാസ്ഗുപ്തയുടെയും നേതൃത്വത്തിൽ സുഹാസിനി ഗാംഗുലി ഛാത്രിസംഘത്തിന്റെ ഭാഗമായി രാജശ്രീ ചന്ദ്ര നന്ദിയുടെ തോട്ടത്തിൽ നീന്തൽ പഠിപ്പിച്ചു. അവിടെ അവർ വിപ്ലവകാരിയായ റാഷിക് ദാസിനെ 1929-ൽ പരിചയപ്പെട്ടു. ബ്രിട്ടീഷ് സർക്കാർ തന്റെ പ്രവർത്തനങ്ങളെക്കുറിച്ച് അറിഞ്ഞപ്പോൾ ചന്ദന്നഗറിൽ അഭയം തേടിയിരുന്നു, അത് ഒരു ഫ്രഞ്ച് പ്രദേശമായിരുന്നു.
ചിറ്റഗോങ്ങ് ആയുധപ്പുര ആക്രമണം
1930 ഏപ്രിൽ 18 ന് ചിറ്റഗോംഗ് ആയുധപ്പുര ആക്രമണത്തിനുശേഷം ഛാത്രി സംഘത്തിന്റെ നേതാക്കളുടെ നിർദ്ദേശപ്രകാരം, ശശാധർ ആചാര്യയും ഗാംഗുലിയും ഭാര്യ ഭർത്താവുമായി 1930 മേയ് മാസത്തിൽ അൻതാ സിങ്ങ്, ലോക്നാഥ് ബാൾ, ആനന്ദ ഗുപ്ത, ജിബാൻ ഘോഷാൽ( മഖൻ), മറ്റുള്ളവരുമായി ചന്ദന്നഗറിൽ ഒളിച്ച് താമസ്സിച്ചു. 1930 സെപ്തംബർ 1 ന് ബ്രിട്ടീഷ് പോലീസ് സംഘം ഒരു കലാപകാരിയെ പിന്തുർന്ന് അവരുടെ വീടിനെ കണ്ടെത്തി. ജിബാൻ ഘോഷാൽ എന്നയാളും മറ്റ് വിപ്ലവകാരികളും വെടിയേറ്റ് കൊല്ലപ്പെട്ടു. സുഹാസിനി ഗാംഗുലി പിടിക്കപ്പെട്ടു .എന്നാൽ അവരെ ഉടനടി വിട്ടയച്ചു.
പിൽക്കാല ജീവിതവും മരണവും
തന്റെ ജീവിതത്തിലുടനീളം സാമൂഹ്യ സമരത്തിൽ സുഹാസിനി ഉൾപ്പെട്ടിരുന്നു. 1965 ൽ റോഡ് അപകടത്തെത്തുടർന്ന്, കൊൽക്കത്തയിലെ പി. ജി ആശുപത്രിയിലായിരുന്നു. ആശുപത്രി ഉദ്യോഗസ്ഥരുടെ അശ്രദ്ധമൂലം അവർക്ക് ടെറ്റാനസ് ബാധിക്കുകയും 23 മാർച്ച് 1965-ൽ അന്തരിക്കുകയും ചെയ്തു..
ജീനസ്
ജീവിച്ചിരിക്കുന്നതും ഫോസിലുകൾ മാത്രം ലഭ്യമായതുമായ ജീവജാലങ്ങളുടെ വർഗ്ഗീകരണത്തിന് ഉപയോഗിക്കുന്ന ഒരു വിഭാഗമാണ് ജീനസ് (ജനറ എന്നാണ് ബഹുവചനം). ജീനസുകളെയും ഇതിനു മുകളിലുള്ള വിഭാഗമായ ഫാമിലികളേയും ജൈവവൈവിദ്ധ്യം സംബന്ധിച്ച പഠനങ്ങൾക്ക് (പ്രധാനമായും ഫോസിലുകളിൽ) ഉപയോഗിക്കാറുണ്ട്.
ടാക്സോണമിസ്റ്റുകളാണ് ഏതൊക്കെ സ്പീഷീസുകൾ ഒരു ജീനസ്സിൽ പെടും എന്ന് നിർണ്ണയിക്കുന്നത്. ഇതിനുള്ള നിയമങ്ങൾ വ്യക്തമായി ക്രോഡീകരിച്ചിട്ടില്ലാത്തതിനാൽ പല പണ്ഡിതരും പല രീതിയിലായിരിക്കും ജീനസുകളെ വർഗ്ഗീകരിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:ശാസ്ത്രീയ വർഗ്ഗീകരണം വർഗ്ഗം:സസ്യജനുസുകൾ
മുഗൾ ആയുധങ്ങൾ
thumb|400x400px|അനി-ഐ അക്ബരി ആയുധങ്ങൾ മുഗൾ ആയുധങ്ങൾ എന്നത് പ്രധാനമായും ബാബർ, അക്ബർ, ഔറംഗസേബ്, ടിപ്പു സുൽത്താൻ എന്നിവരുടെ ഭരണകാലത്ത് നിർമ്മിക്കിപ്പെട്ടവയോ ഉപയോഗിക്കപ്പെട്ടവയോ ആണ്.
മാതൃമരണം
ഗർഭത്തിന്റെ ദൈർഘ്യത്തിനും സ്ഥാനത്തിനും നിരപേക്ഷമായി, ഗർഭിണിയായിരിക്കുമ്പോഴോ ഗർഭം അവസാനിച്ചതിന്റെ 42 ദിവസത്തിന്റെ ഉള്ളിലോ ഗർഭവുമായോ അതിന്റെ പരിചരണവുമായോ ബന്ധപ്പെട്ടതോ ഗർഭം മൂലമോ ഗർഭപരിചരണം മൂലമോ മൂർച്ഛിക്കപ്പെട്ടതോ ആയ കാരണങ്ങളാലുള്ള, എന്നാൽ അപകടം, ആകസ്മികമായ കാരണങ്ങൾ എന്നിവ കാരണമല്ലാതെയുള്ള മരണം എന്നാണ് മാതൃമരണം അല്ലെങ്കിൽ മാതൃമരണ നിരക്ക് ലോകാരോഗ്യസംഘടന നിർവചിക്കുന്നത്.
പരസ്പരം മാറി ഉപയോഗിക്കുന്ന 2 പ്രകടന സൂചകങ്ങളാണ് മാതൃമരണ നിരക്കും(maternal mortality rate) മാതൃമരണ അനുപാതവും(maternal mortality ratio). രണ്ട് സൂചകങ്ങളുടെയും ചുരുക്കെഴുത്തായി "MMR" എന്ന് ഉപയോഗിക്കുന്നത് ആശയക്കുഴപ്പത്തിനിടയാക്കാറുണ്ട്. 1990ലേതിനെ അപേക്ഷിച്ച് 2017 ഇൽ മാതൃമരണ നിരക്ക് 44% ആയി കുറഞ്ഞിട്ടുണ്ടെങ്കിലും ഇപ്പോഴും ഓരോദിവസവും ഗർഭസംബന്ധവും പ്രസവസംബന്ധവുമായ കാരണങ്ങളാൽ 830 സ്ത്രീകൾ മരണമടയുന്നുണ്ട്. United Nations Population Fund (UNFPA)ന്റെ 2017 റിപ്പോർട്ട് പ്രകാരം ഇത് ഓരോ രണ്ട് മിനിറ്റിലും 2 സ്ത്രീകൾ മരണപ്പെടുന്നതിനു തുല്യമാണിത്. മരിക്കുന്ന ഓരോ സ്ത്രീക്കും 20-30 സ്ത്രീകൾ ഗുരുതരമോ ദീർഘകാല സ്ഥായിയായ പരിണതഫലങ്ങളുള്ളതോ ആയ സങ്കീർണതകൾക്ക് വിധേയരാകുന്നുണ്ട്. ഈ മരണങ്ങളും ആരോഗ്യ ആഘാതങ്ങളും കൂടുതലും പൂർണമായും തടയാവുന്നവയാണ്.
UNFPAയുടെ കണക്കു പ്രകാരം ഗർഭം, പ്രസവം എന്നിവയുമായി ബന്ധപ്പെട്ട കാരണങ്ങളാൽ 289,000 സ്ത്രീകൾ 2013ൽ മരണമടഞ്ഞിട്ടുണ്ട്. തടസ്സപ്പെട്ട പ്രസവം മുതൽ ഗുരുതരമായ രക്തസ്രാവം വരെയുള്ള കാരണങ്ങളിൽ എല്ലാത്തിനും തന്നെ വളരെ ഫലപ്രദമായ വൈദ്യ ഇടപെടലുകൾ നിലവിലുണ്ട്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ ഗർഭനിരോധന മാർഗങ്ങൾ സ്ത്രീകൾക്ക് ലഭ്യമാവുകയും, പ്രസവശുശ്രൂഷയും അടിയന്തര വിദഗ്ദ്ധ പ്രസവ ചികിത്സ ലഭ്യമാവുകയും ചെയ്തതോടെ 100,000 ജീവനോടെയുള്ള ജനനങ്ങളിൽ 380 മാതൃമരണങ്ങൾ എന്ന 1990ലെ അവസ്ഥയിൽ നിന്ന് 2013ൽ 100,000 ജീവനോടെയുള്ള ജനനങ്ങളിൽ 210 മാതൃമരണങ്ങൾ എന്ന സ്ഥിതിയിലേക്ക് എത്താൻ സാധിച്ചു. കഴിഞ്ഞ 10 വർഷങ്ങളിൽ പലരാജ്യങ്ങളും മാതൃമരണ നിരക്കുകൾ പകുതിയാക്കി കുറച്ചിട്ടുണ്ട്.
കടുത്ത ദാരിദ്ര്യം അനുഭവിക്കുന്ന സമൂഹങ്ങളുടെ 85% ജീവിക്കുന്ന ആഫ്രിക്കയിലും തെക്കൻ ഏഷ്യയിലും ഉയർന്ന മാതൃമരണ നിരക്കുകൾ ഇപ്പോഴും നിലനിൽക്കുന്നു. ഒരു അമ്മയുടെ മരണം കുടുംബത്തിന്റെ അവസ്ഥയും അപകടത്തിലാക്കുകയും, അവർക്കു ജനിച്ച കുഞ്ഞ് പ്രസവത്തിൽ മരിച്ചു പോയില്ലെങ്കിൽ തന്നെ രണ്ടാം പിറന്നാളിന് മുൻപ് മരണമടയാൻ സാദ്ധ്യത വർദ്ധിപ്പിക്കുകയും ചെയ്യുന്നു.
നിർവചനം
"ഗർഭത്തിന്റെ ദൈർഘ്യത്തിനും സ്ഥാനത്തിനും നിരപേക്ഷമായി, ഗർഭിണിയായിരിക്കുമ്പോഴോ ഗർഭം അവസാനിച്ചതിന്റെ 42 ദിവസത്തിന്റെ ഉള്ളിലോ ഗർഭവുമായോ അതിന്റെ പരിചരണവുമായോ ബന്ധപ്പെട്ടതോ ഗർഭം മൂലമോ ഗർഭപരിചരണം മൂലമോ മൂർച്ഛിക്കപ്പെട്ടതോ ആയ കാരണങ്ങളാലുള്ള, എന്നാൽ അപകടം, ആകസ്മികമായ കാരണങ്ങൾ എന്നിവ കാരണമല്ലാതെയുള്ള സ്ത്രീയുടെ മരണം" എന്ന് 2003ലെ British Medical Bulletin, ലെ ഒരു ലേഖനത്തിൽ മാതൃമരണത്തെ ആദ്യമായി നിർവചിച്ചു. ഇതാണ് ഇന്നും ലോകാരോഗ്യസംഘടന ഉപയോഗിക്കുന്ന നിർവചനം.
ഈ നിർവചനം ഒരു ജനസംഖ്യാ വിഭാഗത്തെ പരിഗണിക്കുന്നില്ലെന്ന് 2003 ലെ "Global burden of maternal death and disability" എന്ന ലേഖനം ചൂണ്ടിക്കാട്ടി. Centers for Disease Control പറയുന്നത് അമേരിക്കയിലെ ജോർജിയയിൽ 1974-75 കാലഘട്ടത്തിൽ 29% മാതൃമരണങ്ങൾ ഗർഭം അവസാനിച്ച് 42 ദിവസങ്ങൾക്ക് ശേഷവും 6% മാതൃമരണങ്ങൾ പ്രസവത്തിന് 90 ദിവസങ്ങൾക്ക് ശേഷവും സംഭവിച്ചവയാണെന്നാണ്.
ഗുരുതരമായ മാതൃ രോഗാതുരത(Severe Maternal Morbidity SMM)
വളരെ വേഗത്തിൽ വർദ്ധിക്കുന്ന തോതിലുള്ള SMM വ്യാപകമായ പ്രശ്നമാണെങ്കിലും ഇനിയും ഇതിന് ഒരു സമഗ്രമായ നിർവചനം ലഭ്യമല്ല.
കാരണങ്ങൾ
മാതൃമരണങ്ങൾ വർധിപ്പിക്കുന്ന കാരണങ്ങളെ പ്രത്യക്ഷവും പരോക്ഷവുമായി വർഗീകരിക്കാം. ഗർഭം, പ്രസവം എന്നിവയിലെ സങ്കീർണതകളോ ഇവയെ പരിചരിക്കുന്നതിൽ വരുന്ന പിഴവുകൾ മൂലമോ ഉണ്ടാകുന്ന പ്രത്യക്ഷ കാരണങ്ങൾ മൂലമുള്ള മാതൃമരണങ്ങളും ഗർഭവുമായി ബന്ധമില്ലാത്ത മുൻപേ നിലനിൽക്കുന്നതൊ രോഗങ്ങൾ പുതുതായി ആരംഭിച്ചതോ ആയ രോഗങ്ങൾ മൂലമുള്ള മാതൃമരണങ്ങളും വേർതിരിച്ചു കാണേണ്ടതുണ്ട്. ഗർഭവുമായി ബന്ധമില്ലാത്ത കാരണങ്ങളാലുള്ള മരണങ്ങളെ അപകടങ്ങൾ കാരണം, ആകസ്മികതകൾ കാരണം അല്ലെങ്കിൽ പ്രസവസംബന്ധമല്ലാത്ത കാരണങ്ങളാലുള്ള മാതൃമരണങ്ങൾ എന്ന് പറയുന്നു.
ലാൻസെറ്റിൽ പ്രസിദ്ധീകരിച്ച ഒരു പഠനത്തിൽ 1990 മുതൽ 2013 വരെയുള്ള കാലഘട്ടത്തിൽ മാതൃമരണത്തിനുള്ള പ്രധാന കാരണങ്ങൾ പ്രസവാനന്തരമുള്ള രക്തസ്രാവം (postpartum bleeding 15%), സുരക്ഷിതമല്ലാത്ത ഗർഭച്ഛിദ്രത്തെത്തുടർന്നുള്ള സങ്കീർണതകൾ (complications from unsafe abortion 15%), ഗർഭാവസ്ഥയിലുള്ള രക്താതിമർദ്ദ രോഗങ്ങൾ (hypertensive disorders of pregnancy 10%), പ്രസവാനന്തരമുള്ള അണുബാധകൾ (postpartum infections 8%), തടസ്സപ്പെട്ട പ്രസവം (obstructed labour (6%) എന്നിവയാണെന്ന് പറയുന്നു.രക്തം കട്ടപിടിക്കൽ (blood clots 3%) മുൻപേ നിലനിൽക്കുന്ന രോഗാവസ്ഥകൾ (pre-existing conditions 28%)എന്നിവയാണ് മറ്റ് കാരണങ്ങൾ. മലേറിയ, വിളർച്ച, എച്ച് ഐ വി/എയിഡ്സ്, ഹൃദ്രോഗങ്ങൾ എന്നിവ ഗർഭാവസ്ഥയെ സങ്കീർണമാക്കുകയും ഗർഭകാലത്ത് മൂർച്ഛിക്കുകയും ചെയ്യുന്ന പരോക്ഷകാരനങ്ങളാണ്..
ലോകാരോഗ്യസംഘടനയുടെ 2004ലെ ഒരു പ്രസിദ്ധീകരനത്തിൽ സാമൂഹ്യ-ജനസംഖ്യാ ഘടങ്ങളായ പ്രായം, വിഭവങ്ങളുടെ പ്രാപ്യത, വരുമാന നിലവാരം തുടങ്ങിയവ ഗർഭാവസ്ഥയുടെ പരിണതഫലത്തെ ഗണ്യമായ സ്വാധീനിക്കുന്ന സൂചകങ്ങളാണ്. ചെറുപ്രായത്തിലുള്ള ഗർഭിണികളും അമ്മമാരും പ്രസവ സങ്കീർണതകളും മരണവും സംഭവിക്കാൻ കൂടുതൽ സാദ്ധ്യതയുള്ളവരാണ്. ഇവരുടെ പ്രത്യുൽപാദന അവയവങ്ങളും ഹോർമോൺ വ്യവസ്ഥയും മറ്റും ഗർഭധാരണം, പ്രസവം പോലെയുള്ള സങ്കീർണ്ണമായ പ്രക്രിയക്ക് വേണ്ടത്ര വളർച്ച പൂർത്തിയായിട്ടുണ്ടാവില്ല. അതിനാൽ കൗമാരപ്രായത്തിലുള്ള ഗർഭധാരണം ആരോഗ്യവിദഗ്ദർ നിരുത്സാഹപ്പെടുത്താറുണ്ട്. പ്രത്യേകിച്ച് 15 വയസ്സും അതിൽ കുറവും പ്രായമുള്ള പെൺകുട്ടികൾ ഗർഭിണികളായാൽ അത് അമ്മയ്ക്കും കുഞ്ഞിനും ഒരുപോലെ അപകടകരമാകാം. കൗമാരക്കാരികളിൽ പ്രസവാനന്തര രക്തസ്രാവം, പ്യൂർപെറൽ എൻഡോമെട്രൈറ്റിസ്, യോനി വഴിയുള്ള പ്രസവത്തിൽ തന്നെ ചവണ, വാക്വം എന്നിവ ഉപയോഗിക്കേണ്ട അവസ്ഥ, എപ്പിസയോട്ടമി, ജനന ഭാരം കുറഞ്ഞ കുഞ്ഞ്, മാസം തികയുന്നതിനു മുൻപുള്ള പ്രസവം, ഗർഭകാലത്തിനനുസരിച്ച് വളർച്ചയില്ലാത്ത കുഞ്ഞ് തുടങ്ങി മാതൃമരണത്തിലേക്ക് നയിക്കാവുന്ന കാരണങ്ങൾക്ക് സാദ്ധ്യത കൂടുതൽ ഉണ്ട്. പ്രസവ ശുശ്രൂഷാ സംവിധാനത്തിന്റെയും കുടുംബത്തിന്റെയും പിന്തുണ അമ്മയുടെ അതിജീവനശേഷിയെ സ്വാധീനിക്കുന്നു. . സാമൂഹ്യ പിന്നോക്കാവസ്ഥയും ഒറ്റപ്പെട്ട സാമൂഹ്യനിലയും അമ്മയുടെ ആരോഗ്യത്തെ മോശമായി ബാധിക്കുന്നു. വിദഗ്ധ പ്രസവശുശ്രൂഷാ സേവനം അപ്രാപ്യമാകുന്നതും, ഏറ്റവും അടുത്തുള്ള ചികിത്സാ സംവിധാനത്തിലേക്കുള്ള ദൂരവും, മുൻപുള്ള പ്രസവങ്ങളുടെ എണ്ണവും, ഗർഭകാല പരിചരണം നേടുന്നതിനുള്ള തടസങ്ങളും ചികിത്സാസംവിധാനങ്ങളിൽ ആവശ്യമായ സൗകര്യങ്ങളില്ലാത്തതും മാതൃമരണങ്ങൾ വർദ്ധിക്കുന്നതിൽ പങ്കുവഹിക്കുന്നു.
സുരക്ഷിതമല്ലാത്ത ഗർഭച്ഛിദ്രമാണ് മാതൃമരണങ്ങൾക്കുള്ള മറ്റൊരു പ്രധാന കാരണം. ആഗ്രഹിക്കാത്ത ഗർഭധാരണം, ഗർഭനിരോധന മാർഗങ്ങളെ പറ്റിയുള്ള അറിവില്ലായ്മ, അവയുടെ ലഭ്യതക്കുറവ്, ലൈംഗികപീഡനം അഥവാ ബലാത്സംഗം മൂലമുള്ള ഗർഭധാരണം, കുടുംബപ്രശ്നങ്ങൾ, സാമൂഹിക പ്രശ്നങ്ങൾ, ദാരിദ്ര്യം, സാമ്പത്തിക പിന്നോക്കാവസ്ഥ തുടങ്ങിയ പ്രശ്നങ്ങൾ ഗർഭഛിദ്രം തിരഞ്ഞെടുക്കാൻ സ്‌ത്രീകളെ പ്രേരിപ്പിച്ചേക്കാം. സുരക്ഷിതമായി അബോർഷൻ ചെയ്യാനുള്ള വഴിയില്ലാത്തത് അപകടകരമായ മാർഗങ്ങൾ തിരഞ്ഞെടുക്കാൻ സ്‌ത്രീകളെ പ്രേരിപ്പിക്കുന്ന ഒരു പ്രധാന ഘടകമാണ്. 2009ൽ സുരക്ഷിതമല്ലാത്ത ഗർഭച്ഛിദ്രത്തെത്തുടർന്നുള്ള സങ്കീർണതമൂലം എല്ലാ 8 മിനിറ്റിലും ഓരോ സ്ത്രീ മരിച്ചിട്ടുണ്ടെന്നാണ് ലോകാരോഗ്യസംഘടന പറയുന്നത്. രക്തസ്രാവം, അണുബാധ, ജനനേന്ദ്രിയങ്ങൾക്കുണ്ടാകുന്ന മുറിവുകൾ, രക്തത്തിലുള്ള അണുബാധ, അംഗവൈകല്യം, വേദന എന്നിവയാണ് പ്രധാന സങ്കീർണതകൾ.
2007-ഓടെ സുരക്ഷിതമല്ലാത്ത ഗർഭച്ഛിദ്രം മൂലമുള്ള മരണങ്ങൾ ആകെ മാതൃമരണങ്ങളുടെ 13% ആണ്. മറ്റു കാരണങ്ങൾ മൂലമുള്ള മാതൃമരണങ്ങൾ കുറവായിരിക്കുന്ന ചില രാജ്യങ്ങളിൽ ഇത് 25%ത്തോളം ആണ്.
അളവ്
മാതൃമരണത്തിന്റെ നാല് അളവുകൾ മാതൃമരണ നിരക്ക് (MMR), മാതൃമരണ അനുപാതം, ജീവിതകാലത്തെ മാതൃമരണ അപകടസാദ്ധ്യത, പ്രത്യുല്പാദന ക്ഷമമായ പ്രായത്തിലെ സ്ത്രീകളുടെ മറ്റ് മരണകാരണങ്ങൾ കൊണ്ടുള്ള മരണങ്ങളുമായി മാതൃമരണങ്ങളുടെ അനുപാതം (PM) എന്നിവായാണ്.
മാതൃമരണ നിരക്ക് (Maternal mortality ratio MMR): ഒരു സമയപരിധിക്കുള്ളിൽ 100000 ജീവനുള്ള കുഞ്ഞുങ്ങൾ ജനിക്കുമ്പോൾ അതേ സമയപരിധിക്കകത്ത് നടക്കുന്ന മാതൃമരണങ്ങളുടെ എണ്ണമാണ് ഇത്. ആരോഗ്യ സേവന സംവിധാനത്തിന്റെ നിലവാരം കണക്കാക്കുന്നതിനുള്ള അളവുകോലായി MMR കണക്കാക്കപ്പെടുന്നു.
മാതൃമരണ അനുപാതം (Maternal mortality rate-MMRate): മാതൃമരണങ്ങളുടെ എണ്ണത്തെ ജനസംഖ്യയിലെ പ്രത്യുല്പാദന ക്ഷമമായ വയസ്സിലുള്ള സ്ത്രീകളുടെ എണ്ണം കൊണ്ട് ഹരിച്ചാൽ കിട്ടുന്ന സംഖ്യ. സാധാരണയായി 1,000 സ്ത്രീകൾക്ക് എത്രയെന്ന രീതിയിൽ സൂചിപ്പിക്കുന്നു.
ജീവിതകാലത്തെ മാതൃമരണ അപകടസാദ്ധ്യത: ഒരു പ്രത്യേക ജനസമൂഹത്തിൽ 15 വയസ്സുള്ള ഒരു സ്ത്രീ സാദ്ധ്യമായ മാതൃ അപകട കാരണങ്ങൾക്ക് വിധേയയാവുകയാണെങ്കിൽ പിൽക്കാലത്ത് പ്രസവവുമായി ബന്ധപ്പെട്ട കാരണങ്ങളാൽ മരണമടയാനുള്ള സാദ്ധ്യതയും പൊതുവിൽ ഉള്ള പ്രത്യുല്പാദനക്ഷമതയും മരണനിരക്കും ആണിത്. പ്രായപൂർത്തിയായ സ്ത്രീയുടെ മാതൃമരണ സാദ്ധ്യത മാതൃമരണ നിരക്കിൽ നിന്നും മാതൃമരണ അനുപാതത്തിൽ നിന്നും മനസ്സിലാക്കാൻ കഴിയും.
പ്രത്യുല്പാദനപ്രായത്തിലുള്ള സ്ത്രീകൾക്കിടയിലെ മാതൃമരണവും മറ്റു കാരണങ്ങളാലുള്ള മരണവും തമ്മിലുള്ള അനുപാതമാണ് അടുത്തത്. 15-45 പ്രായ വിഭാഗത്തിലെ സ്ത്രീകൾക്കിടയിലെ ആകെയുള്ള മാതൃമരണങ്ങളുടെ എണ്ണത്തിന്റെയും എല്ലാ കാരണങ്ങളാലുമുള്ള മരണങ്ങളുമായുള്ള അനുപാതമാണിത്..
മാതൃമരണങ്ങൾ പൊതു റജിസ്റ്റ്രേഷൻ സമ്പ്രദായം, സെൻസസ്, വീടുവീടാന്തരമുള്ള സർവേകൾ, പ്രത്യുല്പാദന പ്രായത്തിലെ മരണസാദ്ധ്യതാ പഠനം(reproductive age mortality studies -RAMOS) വൈദ്യസഹായം ലഭ്യമല്ലാതെ മരിച്ച സാഹചര്യങ്ങളിൽ വെർബൽ ഓട്ടോപ്സി (verbal autopsies) എന്നിവയിലൂടെയാണ് മാതൃമരണങ്ങൾ കണ്ടെത്തുന്നത്.
പ്രവണതകൾ
2010ലെ യുണൈറ്റഡ് നേഷൻസ് പോപ്പുലേഷൻ റിപ്പോർട്ട് പ്രകാരം 99% മാതൃമരണങ്ങളും വികസ്വരരാഷ്ട്രങ്ങളിലാണ് സംഭവിക്കുന്നത്. അതിൽത്തന്നെ സബ്-സഹാറൻ ആഫ്രിക്ക, തെക്കേ ഏഷ്യ എന്നിവിടങ്ങളിലാണ് ഭൂരിഭാഗവും നടക്കുന്നത്. ആഗോളതലത്തിൽ ഉയർന്നവരുമാനമുള്ള രാജ്യങ്ങളും ഇടത്തരം വരുമാനമുള്ള രാജ്യങ്ങളും താഴ്ന്ന വരുമാനമുള്ള രാജ്യങ്ങളെ അപേക്ഷിച്ച് മാതൃമരണ നിരക്കിൽ മെച്ചപ്പെട്ടു നിൽക്കുന്നു. മാനവ വികസന സൂചിക യ്ക്ക് (Human Development Index HDI) ആനുപാതികമാണ് മാതൃമരണനിരക്കിൽ രാജ്യങ്ങൾക്കിടയിലെ വ്യത്യാസം. മിക്കവാറും സന്ദർഭങ്ങളിൽ ശിശുമരണനിരക്ക് ഉയർന്നുനിൽക്കുന്ന രാജ്യങ്ങളിൽ തന്നെയാണ് ഉയർന്ന മാതൃമരണ നിരക്കും കാണുന്നത്. താഴ്ന്ന വരുമാനമുള്ള രാജ്യങ്ങളെ അപേക്ഷിച്ച് ഉയർന്ന വരുമാനമുള്ള രാജ്യങ്ങളിൽ മെച്ചപ്പെട്ട ആരോഗ്യസംവിധാനങ്ങൾ, വൈദ്യ-ആരോഗ്യ സേവന ദാതാക്കൾ, മെച്ചപ്പെട്ട ആരോഗ്യസാങ്കേതികവിദ്യ, ആരോഗ്യസേവനം നേടുന്നതിൽ തടസ്സങ്ങൾ കുറവ് എന്നീ പ്രത്യേകതകൾ ഉണ്ടായിരിക്കുന്നതാണ്. താഴ്ന്ന വരുമാനമുള്ള രാജ്യങ്ങളിൽ മാതൃമരണത്തിനുള്ള ഏറ്റവും സാധാരണമായ കാരണങ്ങൾ പ്രസവത്തോടനുബന്ധിച്ചുള്ള രക്തസ്രാവം, ഗർഭധാരണത്തോടനുബന്ധിച്ചുള്ള അമിതരക്തസമ്മർദ്ദം എന്നിവയാണെങ്കിൽ ഉയർന്ന വരുമാനമുള്ള രാജ്യങ്ങളിൽ ഏറ്റവും സാധാരണമായ കാരണം ത്രോംബോഎംബോളിസമാണ്.
രാജ്യങ്ങളുടെ കാര്യം പരിഗണിക്കുമ്പോൾ 2010ലെ മാതൃമരണങ്ങളുടെ മൂന്നിലൊന്ന് മരണങ്ങളും ഇന്ത്യ (19% 56,000 മരണങ്ങൾ), നൈജീരിയ (14% 40,000 മരണങ്ങൾ) എന്നീ രാജ്യങ്ങളിലാണ് സംഭവിച്ചത്.. കോംഗോ, പാകിസ്താൻ, സുഡാൻ, ഇൻഡോനേഷ്യ, എത്ത്യോപ്യ, ടാൻസാനിയ, ബാംഗ്ലാദേശ്, അഫ്ഘാനിസ്ഥാൻ എന്നീ രാജ്യങ്ങളിൽ 3 മുതൽ 5 ശതമാനം വരെ മരണങ്ങൾ നടക്കുന്നു. ഈ 10 രാജ്യങ്ങളിലാണ് 2010 ലെ മാതൃമരണങ്ങളുടെ 60% നടന്നത്. ഏറ്റവും കുറവ് മാതൃമരണങ്ങൾ നടന്നത് ഗ്രീസ്, ഐസ് ലാൻഡ്, പോളണ്ട്, ഫിൻലാൻഡ് എന്നീ രാജ്യങ്ങളിലാണ്.
ഇന്ത്യയിലെ മുൻഗണനാക്രമം
ഓർഡർ
സമാന റാങ്കിലുള്ള ഒന്നിലധികം വ്യക്തികൾ ഉണ്ടെങ്കിൽ, അവരെ അക്ഷരമാലാക്രമത്തിൽ പട്ടികപ്പെടുത്തും. തങ്ങൾക്കിടയിലുള്ള മുൻഗണനാ ക്രമം നിർണ്ണയിക്കുന്നത്, ആ സ്ഥാനത്തേക്ക് / റാങ്കിലേക്ക് പ്രവേശിക്കുന്ന തീയതിയാണ് മുതലാണ്.
മാതൃമരണം
പ്രവണതകൾ
20ആം നൂറ്റാണ്ടിന്റെ ആദ്യ ഘട്ടം വരെ വികസിത രാജ്യങ്ങളിലും വികസ്വര രാജ്യങ്ങളിലും ഉള്ള മാതൃമരണനിരക്കിൽ വ്യത്യാസം ഉണ്ടായിരുന്നില്ല. മാതൃമരണകാരണങ്ങൾ മിക്കതും തടയാവുന്നവയായത് കൊണ്ട് വികസിത രാജ്യങ്ങൾ ആ കാരണങ്ങളെ ഇല്ലാതാക്കി.
ഇന്ത്യയിലെ മുൻഗണനാക്രമം
റഫറൻസുകൾ
വർഗ്ഗം:ഇന്ത്യ
മാതൃമരണം
പ്രവണതകൾ
സഹസ്രാബ്ദ വികസന ലക്ഷ്യങ്ങളിൽ മാതൃമരണം ഒഴിവാക്കുക എന്നത് ഉൾപ്പെടുത്തിയ ശേഷം ഒട്ടേറെ പുരോഗതി ഉണ്ടാക്കാൻ കഴിഞ്ഞിട്ടുണ്ട് (Millennium Development Goals MDGs). ഉദാഹരണത്തിന് ബംഗ്ലാദേശ് 1990 മുതൽ 2015 വരെയുള്ള കാലഘട്ടത്തിൽ മാതൃമരണങ്ങൾ മൂന്നിൽ രണ്ട് കണ്ട് കുറച്ചു. എന്നാൽ 75% കുറയ്ക്കുക എന്നതായിരുന്നു സഹസ്രാബ്ദ വികസന ലക്ഷ്യം. 2030ഓടെ 100,000 ജീവനുള്ള ജനനങ്ങൾക്ക് 70 എന്ന നിലയിലേക്ക് മാതൃമരണങ്ങൾ കുറയ്ക്കുക എന്നത് മൂന്നാം സുസ്ഥിര വികസന ലക്ഷ്യമായി ഏറ്റെടുത്തിട്ടുണ്ട്.
രാജ്യങ്ങൾക്കുള്ളിലെ ഏറ്റക്കുറച്ചിലുകൾ
വരുമാനം, വിദ്യാഭ്യാസം, ആരോഗ്യസേവനം എന്നീ മേഖലകളിൽ വലിയ അസമത്വം നിലനിൽക്കുന്ന രാജ്യങ്ങൾക്കുള്ളിൽ മാതൃമരണനിരക്കിൽ വലിയ ഏറ്റക്കുറച്ചിലുകൾ കാണാം. ഗ്രാമീണമേഖലയിൽ ജീവിക്കുന്ന സ്ത്രീകളുടെ മരനസാദ്ധ്യത നഗരപ്രദേശങ്ങളിലും നഗരപ്രാന്തങ്ങളിലും ജീവിക്കുന്ന സ്ത്രീകളുടേതിനെ അപേക്ഷിച്ച് കൂടുതലാണ്. സമ്പന്നഗൃഹങ്ങളിൽ ജീവിക്കുന്നവരും, ഉയർന്ന വിദ്യാഭ്യാസ യോഗ്യതയുള്ളവരും, നഗരപ്രദേശങ്ങളിൽ ജീവിക്കുന്നവരും ആരോഗ്യസേവന സംവിധാന സംവിധാനങ്ങൾ ദരിദ്രരേയും, വിദ്യാഭ്യാസം കുറഞ്ഞവരേയും ഗ്രാമീണരേയും അപേക്ഷിച്ച് കൂടുതൽ നന്നായി ഉപയോഗപ്പെടുത്തുന്നു. വംശീയവും ഗോത്രീയവുമായ അസമത്വങ്ങളും മാതൃമരണങ്ങളെ സ്വാധീനിക്കുന്നുണ്ട്.
പ്രതിരോധം
പ്രസവത്തോടനുബന്ധിച്ച് സ്ത്രീകൾ മരണമടയുന്നതിന്റെ നിരക്ക് 20ആം നൂറ്റാണ്ടിൽ കുത്തനെ കുറഞ്ഞു. ആദ്യകാലത്ത് നൂറിൽ ഒരാൾ മരണമടയുന്ന സ്ഥിതിയായിരുന്നു. 1800കളിൽ പ്രസവശുശ്രൂഷാ സ്ഥാപനങ്ങളിലെ മരണ നിരക്ക് 40% വരെയായിട്ടുണ്ട്. (see Historical mortality rates of puerperal fever കാണുക). 1900കളുടെ ആരംഭത്തിൽ ഇത് 100 ജീവനുള്ള കുഞ്ഞുങ്ങൾ ജനിക്കുമ്പോൾ 1 ആയിരുന്നു. ഇപ്പോൾ ഒരു വർഷം 275,000 അമ്മമാർ ഒരുവർഷം പ്രസവസംബന്ധമായ കാരണങ്ങളാൽ മരിക്കുന്നുണ്ടെന്നാണ് കണക്ക്. പൊതുജനാരോഗ്യം, സാങ്കേതിക വിദ്യ, നയതീരുമാനങ്ങൾ എന്നീ തലങ്ങളിൽ നടപടികളെടുക്കുന്നത് ആഗോള മാതൃമരണനിരക്ക് കുറയ്ക്കാൻ സഹായിക്കുന്ന ചുവടുവെപ്പാണ്.
UNFPA യുടെ അഭിപ്രായത്തിൽ മാതൃമരണങ്ങൾ തടയുന്നതിന് 4 ഘടകങ്ങൾ ആവശ്യമാണ്. ആദ്യത്തേത് ഗർഭകാല പരിചരണമാണ് (prenatal care). ഗർഭസ്ഥശിശുവിന്റെ വളർച്ച ഉറപ്പിക്കുന്നതിനായി ഗർഭിണികൾക്ക് ഏറ്റവും ചുരുങ്ങിയത് 4 പ്രസവപൂർവ വൈദ്യപരിശോധനകൾ കിട്ടിയിരിക്കണം. രണ്ടാമത്തേത് പരിശീലനം സിദ്ധിച്ച പ്രസവസഹായികളുടെ പരിചരണവും ആവശ്യമെങ്കിൽ സമീപിക്കാനായി ഡോക്ടർമാർ ഉൾപ്പെടെയുള്ള അടിയന്തര സാഹചര്യങ്ങൾ നേരിടാനുള്ള സംവിധാനങ്ങളും ഉണ്ടായിരിക്കണം. മൂന്നാമത്തേത് മാതൃമരണങ്ങൾക്കുള്ള പ്രധാനവും ഗുരുതരവുമായ സ്ഥിതിവിശേഷങ്ങളായ രക്തസ്രാവം, രോഗാണുബാധ, സുരക്ഷിതമല്ലാത്ത ഗർഭച്ഛിദ്രം, ഉയർന്ന രക്തസമ്മർദ്ദം എന്നിവ ഉണ്ടാകുന്ന സാഹചര്യത്തിൽ അടിയന്തര പ്രസവ ചികിത്സാ സൗകര്യങ്ങൾ ലഭ്യമായിരിക്കണം. അവസാനമായി, പ്രസവത്തിനുശേഷം 6 ആഴ്ചവരെ പ്രസവാനന്തര പരിചരണം ലഭ്യമാകണം. ഈ കാലയളവിൽ രക്തസ്രാവം, രോഗാണുബാധ, ഉയർന്ന രക്തസമ്മർദ്ദം എന്നിവ ഉണ്ടാകാനുള്ള സാദ്ധ്യതയുണ്ട്. കൂടാതെ നവജാതശിശു വളരെ ലോലമായ ആരോഗ്യസ്ഥിതിയിലായിരിക്കുകയും ചെയ്യും. അതുകൊണ്ട് തന്നെ പ്രസവാനന്തരകാലത്ത് അമ്മയുടെയും കുഞ്ഞിന്റെയും ആരോഗ്യം വിലയിരുത്തുന്നതിനായുള്ള ആരോഗ്യപ്രവർത്തകരുടെ തുടർസന്ദർശനങ്ങൾ അത്യാവശ്യമാണ്.
മാതൃമരണ നിരീക്ഷണവും പ്രതികരണവും (Maternal Death Surveillance and Response) മാതൃമരണങ്ങൾ തടയാനായി ഉപയോഗിക്കുന്ന മറ്റൊരു ഉപാധിയാണ്. മാതൃമരണങ്ങൾ നിരന്തരം നിരീക്ഷണ വിധേയമാക്കുകയും കാരണങ്ങളും സ്വാധീനിക്കുന്ന ഘടകങ്ങളും പഠിക്കുകയും ചെയ്യുന്നു. ഈ വിവരങ്ങൾ ഭാവിയിൽ നടത്തേണ്ട ഇടപെടലുകൾ രൂപപ്പെടുത്താൻ സഹായിക്കുന്നു. മാതൃമരണങ്ങളും പ്രസവാനന്തര മരണങ്ങളും നിരീക്ഷിക്കുന്ന രീതി ലോകത്തെമ്പാടും ദീർഘകാലമായി നിലവിലുണ്ട്. ലോകാരോഗ്യ സംഘടന 2013ൽ മറ്റേണൽ ആൻഡ് പെരിനാറ്റൽ ഡെത്ത് സർവേലൻസ് ആൻഡ് റെസ്പോൺസ് (Maternal and Perinatal Death Surveillance and Response MPDSR) അവതരിപ്പിച്ചു. പഠനങ്ങൾ കാണിക്കുന്നത് MPDSR ന്റെ നിർദ്ദേശങ്ങൾ പാലിക്കുന്നതിലൂടെ സാമൂഹ്യ ആരോഗ്യകേന്ദ്രങ്ങളിലെ ആരോഗ്യ പരിചരണത്തിന്റെ ഗുണനിലവാരം വർദ്ധിപ്പിക്കാനും, അതുവഴി മാതൃമരണങ്ങളും പ്രസവാനന്തര മരണങ്ങളും വലിയൊരളവുവരെ തടയാനും കഴിയുമെന്നാണ്.
വൈദ്യ സാങ്കേതികവിദ്യകൾ
ദരിദ്രമായ സാഹചര്യങ്ങളിൽ മാതൃമരണങ്ങൾ ഒഴിവാക്കാനുള്ള സാങ്കേതികവിദ്യകളും കണ്ടെത്തിയിട്ടുണ്ട്.
പൊതുജനാരോഗ്യം
ലഘുചിത്രം|On 27 April 2010 Sierra Leone launched free healthcare for pregnant and breastfeeding women പ്രസവവുമായി ബന്ധപ്പെട്ട സങ്കീർണതകൾ അറിയപ്പെടുന്നതും ചികിത്സയുള്ളവയുമായതിനാൽ മാതൃമരണങ്ങൾ ഒട്ടുമിക്കവാറും ഒഴിവാക്കാവുന്നവയാണ്. ഗർഭകാല പരിചരണം ലഭ്യമാക്കുക, പ്രസവത്തിന് പരിശീലനം സിദ്ധിച്ച ആരോഗ്യ പ്രവർത്തകരുടെ സേവനം ലഭ്യമാക്കുക, പ്രസവാനന്തര പരിചരണം കിട്ടുമെന്ന് ഉറപ്പ് വരുത്തുക എന്നിവ മാതൃമരണങ്ങൾ ഗണ്യമായി കുറയ്ക്കാൻ സഹായിക്കുന്നു. സമയത്തിന് ചികിത്സാസഹായം കിട്ടുന്നത് ജീവൻ രക്ഷിക്കാൻ സഹായിക്കുന്നതിനാൽ എല്ലാ പ്രസവങ്ങളും പരിശീലനം സിദ്ധിച്ച ആരോഗ്യപ്രവർത്തകരുടെ സഹായത്തോടെയായിരിക്കുക എന്നത് വളരെ പ്രധാനമാണ്. മാതാവിന്റെ ആരോഗ്യം ഉറപ്പു വരുത്തുന്നതിന് ആരോഗ്യം സേവനം തേടുന്നതിനുള്ള തടസ്സങ്ങൾ നീങ്ങേണ്ടതുണ്ട്. മാതൃമരണം തടയുന്നതിനുള്ള നിർദ്ദേശങ്ങളിൽ ആരോഗ്യ സേവനത്തിന്റെ പ്രാപ്യത, ഗർഭനിരോധന മാർഗ്ഗങ്ങളുടെ പ്രാപ്യത, അടിയന്തര സാഹചര്യങ്ങളിൽ വിദഗ്ദ്ധ പ്രസവ ചികിത്സാ സൗകര്യം, എന്നിവ ഉൾപ്പെടുന്നു. അനാവശ്യമായ ഗർഭസംബന്ധമായ ശസ്ത്രക്രിയകൾ കുറയ്ക്കുക എന്നതും നിർദ്ദേശിക്കപ്പെടാറുണ്ട്.
തീരെ പ്രായം കുറവുള്ളവരിലും പ്രായാധിക്യം ഉള്ളവരിലും ഗർഭധാരണം ഒഴിവാക്കുക, പ്രസവങ്ങൾക്കിടയിലെ കാലദൈർഘ്യം വർദ്ധിപ്പിക്കുക എന്നിവയാണ് കുടുംബാസൂത്രണ സമീപനത്തിൽ ഉൾപ്പെടുന്നത്. സ്ത്രീകൾക്ക് പ്രാഥമിക ആരോഗ്യസംരക്ഷണം ഗർഭിണിയാകുന്നതിന് മുൻപ് തന്നെ പ്രാപ്യമാകുന്നത് ഗർഭനിരോധന ഉപാധികൾ പ്രാപ്യമാകുന്നത് പോലെ തന്നെ ആവശ്യമാണ്.
നയം
സഹസ്രാബ്ദ വികസന ലക്ഷ്യങ്ങൾക്ക് രൂപം കൊടുത്ത ഐക്യരാഷ്ട്രസംഘടനയുടെ സഹസ്രാബ്ദ പ്രഖ്യാപനത്തിൽ നിന്നാണ് മാതൃമരണം തടയുന്നതിനുള്ള ഏറ്റവും വലിയ ആഗോള നയസംരംഭം ഉണ്ടായത് സഹസ്രാബ്ദ വികസന ലക്ഷ്യങ്ങളിലെ അഞ്ചാമത്തെ ലക്ഷ്യം മാതൃമരണ നിരക്ക് 1990നും 2015നും ഇടയിൽ മൂന്നിലൊന്ന് കണ്ട് കുറയ്ക്കുകയും 2015ഓടെ സാർവത്രികമായി പ്രത്യുല്പാദനാരോഗ്യം പ്രാപ്യമാക്കുകയും ചെയ്യുക എന്നതായിരുന്നു. ലഘുചിത്രം|The Millennium Development Goals (MDGs) are eight international development goals that were officially established following the Millennium Summit of the United Nations in 2000. 2010 മുതലുള്ള പ്രവണതകൾ ലോകാരോഗ്യസംഘടന, യൂനിസെഫ്, യു.എൻ.എഫ്.പി.എ എന്നിവയും ലോകബാങ്കും ചേർന്ന് തയ്യാറാക്കിയ റിപ്പോർട്ടിൽ നിന്ന് കിട്ടും.
രാജ്യങ്ങളും പ്രാദേശിക ഭരണകൂടങ്ങളും മാതൃമരണങ്ങൾ കുറയ്ക്കാൻ നടപടികളെടുക്കുന്നുണ്ട്. സമാന സാഹചര്യങ്ങളുള്ള രാജ്യങ്ങളായ റുവാണ്ട, മലാവി, നൈജഋ, ഉഗാണ്ട എന്നിവയെ താരതമ്യം ചെയ്തപ്പോൾ റുവാണ്ട താരതമ്യേന മെച്ചപ്പെട്ട പ്രകടനം നടത്തിയതായി കാനാൻ കഴിഞ്ഞു. മൂന്ന് പ്രധാന ഘടകങ്ങളാണ് അമ്മമാരുടെ ആരോഗ്യത്തെ സ്വാധീനിക്കുന്നതെന്ന് കണ്ടെത്തി. 1. എല്ലാ മാതൃ ആരോഗ്യവുമായി ബന്ധപ്പെട്ട എല്ലാ നയങ്ങളും യുക്തിഭദ്രമാണെന്ന് പരിശോധിച്ച് ഉറപ്പിക്കുക, 2.ആരൊഗ്യ സേവനദാതാക്കൾക്ക് ചില നിലവാര നിബന്ധനകൾ ബാധകമാക്കുക, 3. കണ്ടെത്തിയ പ്രശ്നങ്ങൾ പരിഹരിക്കാനായുള്ള പ്രാദേശിക പരിഹാരമാർഗങ്ങളെ പ്രോത്സാഹിപ്പിക്കുക.
എയ്ഡ്സ് പോലുള്ള അന്താരാഷ്ട്ര പ്രാധാന്യമുള്ള പൊതുജനാരോഗ്യപ്രശ്നങ്ങൾ പ്രധാന ഉത്കണ്ഠകളായി മാറിയതോടെ മാതൃമരണ നിരക്ക് മെച്ചപ്പെടുത്താനായുള്ള ധനസഹായം കുറഞ്ഞിട്ടുണ്ട്. നവജാതശിശുക്ഷേമത്തിനും ബാലക്ഷേമത്തിനുമായുള്ള ധനസഹായത്തോട് ചേർത്ത് കൈകാര്യം ചെയ്യുന്നതു കൊണ്ട് മാതൃക്ഷേമത്തിനായി എത്ര പണം മാതൃമരണം കുറയ്ക്കുന്നതിനായി ചെലവാക്കുന്നുണ്ടെന്ന് തിട്ടപ്പെടുത്താൻ പ്രയാസമാണ്. എങ്കിലും ആഗോളതലത്തിൽ മാതൃമരണനിരക്കുകൾ കുറയ്ക്കുന്നതിൽ പുരോഗതിയുണ്ടാക്കാൻ കഴിഞ്ഞിട്ടുണ്ട്.
സാംക്രമികരോഗവിജ്ഞാനീയം(Epidemiology)
മാതൃമരണങ്ങളും അതു സംബന്ധമായ അവശതകളും സ്ത്രീകളുടെ രോഗാതുരതയ്ക്ക് പ്രധാന കാരണങ്ങളാണ്. ലോകമെമ്പാടും 275,000 സ്ത്രീകൾ ഓരോവർഷവും പ്രസവവും ഗർഭവുമായി ബന്ധപ്പെട്ട കാരണങ്ങളാൽ മരണമടയുന്നുണ്ട്. 2011-ൽ, ഏതാണ്ട് 273,500 മാതൃമരണങ്ങൾ ഉണ്ടായിട്ടുണ്ട് (uncertainty range, 256,300 to 291,700). പ്രസവാനന്തരമരണങ്ങളിൽ 45%വും പ്രസവത്തിന്റെ 24 മണിക്കൂറുകൾക്കുള്ളിലാണ് സംഭവിക്കുന്നത. വികസ്വരരാജ്യങ്ങളിലാണ് മാതൃമരണങ്ങളുടെ 99%വും നടക്കുന്നത്.
അവലംബങ്ങൾ
വർഗ്ഗം:ജനസ്ഥിതിവിവര പഠനം
ഈഗിൾസ്ഫീൽഡ്, കും‌ബ്രിയ
ഈഗിൾസ്ഫീൽഡ് ഒരു ഗ്രാമവും മുൻ സിവിൽ ഇടവകയുമാണ്. ഇപ്പോൾ ഇത് ഇംഗ്ലണ്ടിലെ അല്ലെർഡേൽ ജില്ലയിൽ, കുംബ്രിയ കൗണ്ടിയിൽ ഡീൻ ഇടവകയിൽ ആണ് സ്ഥിതിചെയ്യുന്നത്. ചരിത്രപരമായി കംബർ‌ലാൻ‌ഡിന്റെ ഭാഗമായ ഇത് A5086 റോഡിന് സമീപമാണ്. കൂടാതെ കോക്കർ‌മൗത്തിന് തെക്ക് പടിഞ്ഞാറ് 2.5 മൈൽ (4 കിലോമീറ്റർ) അകലെയുമാണ്. ലേക് ഡിസ്ട്രിക്റ്റ് ദേശീയ പാർക്കിന് തൊട്ടപ്പുറത്താണ് ഇത് സ്ഥിതിചെയ്യുന്നത്. 1931-ൽ ഇടവകയിലെ ജനസംഖ്യ 233 ആയിരുന്നു. <Gallery> File:Inscription above the door, birthplace of John Dalton, Eaglesfield (geograph 4245532).jpg| Historical plaque marking birthplace of John Dalton File:Plaque marking the birthplace of John Dalton, Eaglesfield (geograph 4245539).jpg| Modern plaque marking birthplace of John Dalton
ബാഹ്യ ലിങ്കുകൾ
വർഗ്ഗം:ഇംഗ്ലണ്ടിലെ ഗ്രാമങ്ങൾ
ഛവി രജാവത്ത്
രാജസ്ഥാനിലെ സോഡ ഗ്രാമത്തിലെ സർപഞ്ച് ആണ് ഛവി രജാവത്. ഇംഗ്ലീഷ്: Chhavi Rajawat. ഇന്ത്യയിൽ സർപഞ്ച് പദവിയിലെത്തുന്ന ഏറ്റവും പ്രായം കുറഞ്ഞ വ്യക്തിയാണ് എം. ബി. എ. ബിരുദധാരിയായ ഇവർ. .
ആദ്യകാലജീവിതം
രാജസ്ഥാനിലെ ജയ്‌പൂർ നഗരത്തിലായിരുന്നു ജനനം. ആന്ധ്രയിലെ റിഷി വാലി സ്കൂൾ, അജ്മീരിലെ മയോ കോളേജ് ഗേൽസ് സ്കൂൾ, ദില്ലിയിലെ ലേഡി ശ്രീറാം കോളേജ് എന്നീ സ്ഥാപനങ്ങളിലായിരുന്നു വിദ്യാഭ്യാസം. പൂനെയിലെ ബാലാജി ഇൻസ്റ്റിറ്റ്യൂട്ട് ഓഫ് മോഡേൺ മാനേജ്‌മെന്റിൽ നിന്നും എം. ബി.എ ബിരുദം കരസ്ഥമാക്കി.
അവലംബം
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:1980-ൽ ജനിച്ചവർ
മൈക്കൽ ചോപ്ര
മൈക്കൽ ചോപ്ര എന്നറിയപ്പെടുന്ന റോക്കി മൈക്കൽ ചോപ്ര (23 ഡിസംബർ 1983-ൽ ജനനം), ഇന്ത്യൻ ക്ലബ്ബായ കേരള ബ്ലാസ്റ്റേഴ്സിനു വേണ്ടി സ്ട്രൈക്കറായി കളിച്ച ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്.
അവലംബം
വർഗ്ഗം:ഡിസംബർ 23-ന് ജനിച്ചവർ വർഗ്ഗം:1983-ൽ ജനിച്ചവർ വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ
യെകാർതെറിൻബർഗ്ഗ്
യെകാർതെറിൻബർഗ്ഗ് റഷ്യയിലെ നാലാമത്തെ വലിയ നഗരവും സ്വെർഡ്ലോവ്സ്ക് ഒബ്ലാസ്റ്റിന്റെ ഭരണകേന്ദ്രവുംകൂടിയാണ്. ഏഷ്യ, യൂറോപ്പ് എന്നിവ തമ്മിലുള്ള അതിർത്തിയിലെ ഏഷ്യൻ ഭാഗത്ത് യുറേഷ്യൻ ഭൂഖണ്ഡത്തിന്റെ മധ്യത്തിലായി, യൂറാൾ പർവ്വതനിരകൾക്ക് കിഴക്ക് ഇസെറ്റ് നദിയോരത്താണ് ഈ നഗരം സ്ഥിതിചെയ്യുന്നത്. ഇത് ഒബ്ലാസ്റ്റിലെ ഒരു പ്രധാന സാംസ്കാരിക വ്യാവസായിക കേന്ദ്രമാണ്.2017 ലെ കണക്കുകൾ പ്രകാരം ഈ നഗരത്തിലെ ജനസംഖ്യ 1,488,791 ആയിരുന്നു. സമ്പദ്ഘടന, സംസ്കാരം, ഗതാഗതം, ടൂറിസം എന്നിവയുടെ വലിപ്പത്തിൽ റഷ്യൽ മൂന്നാം സ്ഥാനത്തുള്ള ഈ നഗരം "റഷ്യയുടെ മൂന്നാമത്തെ തലസ്ഥാനം" എന്നു വിളിക്കപ്പെടുന്നു. മോസ്കോ നഗരത്തിന് ഏകദേശം 1,420 കിലോമീറ്റർ (880 മൈൽ) കിഴക്കുഭാഗത്തായാണ് ഇതിന്റെ സ്ഥാനം.
ആക്റ്റിനോമൈസീറ്റ്
ശാഖകളോടുകൂടിയ ഏകകോശജീവികളുടെ ഒരു സമൂഹമാണു് ആക്റ്റിനോമൈസീറ്റ്. ബാക്ടീരിയയുമായി അടുത്ത ബന്ധമുളള ഇവയെ ഉയർന്ന ഇനം ശാഖിത (branched) ബാക്ടീരിയയായി തെറ്റിദ്ധരിക്കാറുണ്ടു്. ഫംഗസു(fungus)കൾക്കും ബാക്ടീരിയയ്ക്കും മധ്യവർത്തിയായ ഒരു പ്രത്യേക വിഭാഗമായും വ്യവഹരിക്കപ്പെട്ടിരുന്നു. ഫംഗസുകളുടെയും ബാക്ടീരിയയുടെയും ആദിപ്രരൂപ(prototype)ത്തിന്റെ സ്ഥാനവും ഇവയ്ക്കു നല്കപ്പെട്ടിരുന്നു. കൈറ്റോകോക്കസ് സെഡൻറ്റേറിയസ് ഏറ്റവും ചെറിയ ആക്ടിനോമൈസെറ്റ് ആണ്.
ആക്ററിനോമൈസീറ്റുകൾ വിവിധ ജീനസ്സുകളിലായി അനവധി സ്പീഷീസുണ്ടു്. ബാഹ്യഘടനയിലും, ശരീരക്രിയാപരമായും, ജീവരസതന്ത്രപരമായും, പ്രകൃതിയിൽ ഇവയ്ക്കുള്ള പങ്കിന്റെ അടിസ്ഥാനത്തിലും, ഉപയോഗത്തിന്റെ വൈവിധ്യത്തിലും ഒക്കെ വിവിധയിനങ്ങൾ തമ്മിൽ വ്യത്യസ്തസ്വഭാവം പ്രദർശിപ്പിക്കുന്നുണ്ടു്. പ്രകൃതിയിലെ ജൈവവിഘടനപ്രക്രിയയിൽ ഇവ ഒരു പ്രധാന പങ്കു വഹിക്കുന്നുണ്ടു്. സസ്യങ്ങളുടെ വളർച്ചയ്ക്ക് അത്യന്താപേക്ഷിതങ്ങളായ കാർബൺ, നൈട്രജൻ എന്നിവയെ സ്വതന്ത്രമാക്കുന്ന പ്രക്രിയയിലും ഇവയുടെ പങ്കു സുപ്രധാനമാണു്. ചില ആക്റ്റിനോമൈസീറ്റുകൾ ജന്തുക്കളിലും മറ്റു ചിലത് സസ്യങ്ങളിലും രോഗമുണ്ടാക്കുന്നവയുമാണു്. ആന്റിബയോട്ടിക്കുകൾ, ജീവകം, പ്രോട്ടീൻ, എൻസൈമുകൾ എന്നിവയുടെ വൻതോതിലുള്ള ഉത്പാദനത്തിൽ ഇവയെ ഉപയോഗപ്പെടുത്തുന്നുണ്ട്. ഈ രാസയൌഗികങ്ങൾ ഒക്കെത്തന്നെ രോഗപ്രതിരോധത്തിനും ചികിത്സാവിധികൾക്കുമായി ഉപയോഗപ്പെടുത്തിവരുന്നു.
1875ൽ ഫെർഡിനാൻഡ് കോഹൻ എന്ന ശാസ്ത്രകാരനാണ് അശ്രുവാഹിനി(lacrimal duct)യുടെ സംഗ്രഥന(concretion) ത്തിൽ ആക്റ്റിനോമൈസീറ്റുകളെ ആദ്യമായി കണ്ടെത്തിയതു്. ഇദ്ദേഹം ഇതിനെ സ്ട്രെപ്റ്റോത്രിക്സ് ഫോർസ്റ്റെറി (Streptothrix foersteri) എന്നു പേരിട്ടു. രണ്ടു വർഷത്തിനുശേഷം ഹാർഷ് എന്ന ശാസ്ത്രകാരൻ 'ലംപി ജോ'(lumpy jaw) എന്ന കന്നുകാലിരോഗത്തിന്റെ നിദാനമായി കരുതപ്പെട്ട ഒരു ജീവിയെപ്പറ്റി പഠിക്കുകയുണ്ടായി. ആക്റ്റിനോമൈസെസ് ബോവിസ് (Actinomyces bovis) എന്ന് ഇതിന് അദ്ദേഹം പേരു നല്കി. അങ്ങനെ രണ്ടു വർഷങ്ങൾക്കുള്ളിൽ രണ്ടു പേരുകൾ ഈ സൂക്ഷ്മ ജീവികളുടെ സമൂഹത്തിനു ലഭിച്ചു. രണ്ടു പഠനങ്ങളിലും യഥാർഥ സംവർധം(culture) ലഭ്യമായില്ലതാനും. അതിനുശേഷം നൊക്കാർഡിയ (Nocardia), പ്രോ ആക്റ്റിനോമൈസെസ് (Proactinomyces) തുടങ്ങി അനവധിപേരുകൾ കൂടി ഇവയ്ക്കു നല്കപ്പെട്ടു. 1891ൽ താക്സ്റ്റെർ എന്ന ശാസ്ത്രകാരനും ഉരുളക്കിഴങ്ങുരോഗത്തിന്റെ നിദാനജീവികളായി ചില ആക്റ്റിനോമൈസീറ്റുകളെ കണ്ടെത്തി.
ആക്റ്റിനോമൈസീറ്റുകളെ വിവിധ ജീനസ്സുകളിലായി വർഗീകരിക്കുവാനുള്ള ശ്രമങ്ങളും നടക്കുകയുണ്ടായി. 1943ൽ വാക്ക്സ്മാനും ഹെൽറിക്കിയും ആക്റ്റിനോമൈസെസ്, നൊക്കാർഡിയ, സ്ട്രെപ്റ്റോമൈസിസ്, മൈക്രോമോണോസ്പോറ എന്നീ നാലു ജീനസ്സുകളെ തരംതിരിച്ചു. ആക്റ്റിനോമൈസെസ് പരജീവനസ്വഭാവമുളള സൂക്ഷ്മജീവികളാണ്. ഇവയ്ക്ക് ഒരു അധസ്തരകവകജാലം (mycelium) ഉണ്ട്. നൊക്കാർഡിയയ്ക്ക് ഖണ്ഡമയ അധസ്തര കവകജാലമാണുള്ളതു്. ഇവയിൽ ചിലതു് രോഗജനകങ്ങളും മറ്റു ചിലതു് മൃതോപജീവി(saprophyte)കളുമാണ്. സ്ട്രെപ്റ്റോമൈസിസിന് ഖണ്ഡമയമല്ലാത്ത ഒരു അധസ്തരകവകജാലവും സ്പോറുകളെ ഉത്പാദിപ്പിക്കുന്ന ഒരു വായുകവകജാലവുമുണ്ട്. മൈക്രോമോണോസ്പോറയ്ക്കു ഖണ്ഡമയമല്ലാത്ത ഒരു അധസ്തരകവകജാലമാണുള്ളത്. ഇവയെ കൂടാതെ അനവധി ജീനസ്സുകളുംകൂടി കൂട്ടിച്ചേർക്കപ്പെട്ടിട്ടുണ്ട്. ആക്റ്റിനോമൈസീറ്റുകൾ വായുവിലും ജലത്തിലും ആഹാരപദാർഥങ്ങളിലും മണ്ണിലും, മനുഷ്യരുടെയും മറ്റു ജീവജാലങ്ങളുടെയും ശരീരത്തിലും ധാരാളം കാണപ്പെടുന്നു. ബാക്ടീരിയയെ വേർപെടുത്തിയെടുക്കുന്ന അതേ സംവിധാനം ഇവയ്ക്കും ഉപയോഗിക്കാവുന്നതാണു്.
ഭൂരിഭാഗം ആക്റ്റിനോമൈസീറ്റുകളും വായുജീവി(aerobic) കളാണ്. 25° - 30°C താപനില ഇവയ്ക്കു പറ്റിയതാണു്. രോഗജനക ഇനങ്ങൾ 37°C വരെ പിടിച്ചു നില്ക്കാറുണ്ട്. താപപ്രിയ (thermophils) ഇനങ്ങൾ 50° - 60°C. വരെയുള്ള താപനിലയിൽ കാണപ്പെടുന്നുണ്ടു്.
ആക്റ്റിനോമൈസീറ്റുകൾക്ക് വിവിധയിനം പഞ്ചസാരകൾ, ജൈവാമ്ളങ്ങൾ, സ്റ്റാർച്ചുകൾ, പ്രോട്ടീനുകൾ, പോളിപെപ്റ്റൈഡുകൾ, അമിനോ ആസിഡുകൾ തുടങ്ങി വിവിധ ജൈവസംയുക്തങ്ങളെ ആഹാരപദാർഥങ്ങളായി ഉപയോഗപ്പെടുത്താൻ കഴിയും. സെല്ലുലോസിനെയും കൊഴുപ്പിനെയും ആക്രമിക്കാനും ചിലയിനങ്ങൾക്കു കഴിവുണ്ടു്. വിരളമായി ടാനിനും റബ്ബറും ഇവ ഉപയോഗപ്പെടുത്തുന്നു. നൈട്രജനെ ഇവയ്ക്കു നേരിട്ടുപയോഗപ്പെടുത്തുവാൻ കഴിവില്ലാത്തതിനാൽ കവകങ്ങളെയും ബാക്ടീരിയയെയും പോലെ നൈട്രജന്റെ സംയുക്തങ്ങളെ കോശസംശ്ളേഷണത്തിനായി ആശ്രയിക്കേണ്ടിവരുന്നു. ഇവയുടെ പ്രത്യുത്പാദനം വിഘടനം (fission) വഴിയോ സ്പോറുകളുടെ ഉത്പാദനംവഴിയോ നടക്കുന്നു.
ആക്റ്റിനോമൈസീറ്റുകൾ ഉത്പാദിപ്പിക്കുന്ന രോഗങ്ങളിൽ പ്രധാനപ്പെട്ടവ ആക്റ്റിനോമൈക്കോസിസും നൊക്കാർഡിയോസിസുമാണ്. ഇവയുടെ ചികിത്സയ്ക്ക് ആന്റിബയോട്ടിക്കുകൾ ഉപയോഗിച്ചുവരുന്നു.
അവലംബം
വർഗ്ഗം:ബാക്റ്റീരിയകൾ വർഗ്ഗം:ഗ്രാം പോസിറ്റീവ് ബാക്ടീരിയകൾ
പുയ (സസ്യം)
ബൊട്ടാണിക്കൽ കുടുംബത്തിലെ ബ്രൊമെല്യേസിയുടെ ഉപവിഭാഗമായ പിറ്റ്കൈർനോയിഡേയിലെ ഒരു ജീനസാണ് പുയ. തെക്കേ അമേരിക്കയിലെ ആന്തിസ് പർവ്വതനിരകളിലെയും ദക്ഷിണ മധ്യ അമേരിക്ക എന്നിവിടങ്ങളിലെയും തദ്ദേശവാസിയാണ്. നിരവധി ഇനങ്ങൾ മോണോ കാർപിക് ആണ്. മാതൃസസ്യം ഒറ്റപുഷ്പവും വിത്തുല്പാദനത്തിനുശേഷം നശിച്ചുപോകുന്നു. പൂക്കൾക്ക് ഏറ്റവും പ്രധാനപ്പെട്ട സ്പീഷിസ് ബ്രൊമേലിയാഡ് എന്നറിയപ്പെടുന്ന പുയ റെയിമണ്ടി 3 മീറ്റർ വരെ ഉയരത്തിൽ വളരുന്ന ഇവയുടെ പൂവ് 9-10 മീറ്റർ വരെ ഉയരത്തിൽ സ്പൈക്കിളുകളോടുകൂടി കാണപ്പെടുന്നു. മറ്റ് സ്പീഷീസുകളും വലുതാണ് പൂക്കൾ സ്പൈക്കുകൾക്ക് പ്രധാനമായും 1-4 മീറ്റർ ഉയരമുണ്ട്. പുയ എന്ന പദം മപുച്ചെ എന്ന ഇന്ത്യൻ വാക്കിൽ നിന്നാണ് വന്നത്. "പോയിന്റ്" എന്നാണർത്ഥമാക്കുന്നത്.
ഈ സ്പീഷീസുകളെ സാധാരണയായി രണ്ട് സബ്ജനീറകളായി തിരിച്ചിരിക്കുന്നു. പൂയ എട്ട് ഇനം കാണപ്പെടുന്നു. നിവർന്നുനില്ക്കുന്ന പൂങ്കുലയുടെ സാന്നിദ്ധ്യം കൊണ്ട് സബ്ജനേറയെ വേർതിരിച്ചെടുക്കാൻ സാധിക്കുന്നു.
കൃഷിയും ഉപയോഗവും
പ്രാദേശികമായി 'ചിയാഗ്വാൽ' എന്നറിയപ്പെടുന്ന ചിലിയിലെ 'പുയാ' അതിന്റെ ഇലകൾ, കാണ്ഡം എന്നിവ ഉപയോഗിച്ച് സലാഡുകൾ ഉണ്ടാക്കാൻ ഉപയോഗിക്കുന്നു. ഒരു സാധാരണ ഇനം  പുയ ചിലെൻസിസ്  ആണ്.
സ്പീഷീസുകൾ
• 2
പുറം കണ്ണികൾ
വർഗ്ഗം:സസ്യജനുസുകൾ
ബുഫൊ പ്രൊബൊസ്കിഡേസ്
ബുഫോനിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് ബുഫെ പ്രൊബൊസ്കിഡേസ്(ഇംഗ്ലീഷ്:Bufo Proboscideus). ബുഫോ ജനുസ്സിൽപ്പെട്ട ഇവയുടെ ശാസ്ത്രീയ നാമം ബുഫൊ പ്രൊബൊസ്കിഡേസ്(Bufo Proboscideus) എന്നാണ്. ഇവയെ പ്രധാനമായും കാണപ്പെടുന്നത് ബ്രസീൽ, കൊളംബിയ, ഇക്വഡോർ, പെറു എന്നീ രാജ്യങ്ങളിലാണ്. ഈർപ്പമുള്ള കാടുകൾ, നദീതീരങ്ങൾ, വെള്ളക്കെട്ടുകൾ എന്നിവിടങ്ങളാണ് ഇവയുടെ ആവാസ മേഖല.
അവലംബം
വർഗ്ഗം:തവളകൾ
ചെറുചെവിയൻ
പശ്ചിമഘട്ടതദ്ദേശവാസിയായ ഒരു തവളയാണ് ചെറുചെവിയൻ അഥവാ '''Small-eared Toad (Southern Hill Toad). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഷെവർലെ അപ്‌ലാൻഡർ
ജനറൽ മോട്ടോഴ്സിന്റെ കീഴിലെ ഷെവർലെ നിർമ്മിച്ചിരുന്ന ഒരു മിനി വാൻ ആയിരുന്നു ഷെവർലെ അപ്‌ലാൻഡർ. 2005 മുതൽ 2009 വരെയായിരുന്നു ഇത് നിലനിന്നത്. മടക്കിവെക്കാവുന്നതോ നീക്കം ചെയ്യാവുന്നതോ ആയ രണ്ട് നിര പിൻസീറ്റുകളോട് കൂടിയാണ് അപ്‌ലാൻഡർ ഉള്ളത്. V-6 എഞ്ചിൻ, 4 ഗിയറുകളോട് കൂടിയ ആട്ടോമാറ്റിൿ ട്രാൻസ്മിഷൻ എന്നിവയാണ് ഇതിന്റെ പ്രത്യേകതകൾ.
യുണൈറ്റഡ് സ്റ്റേറ്റ്സ്, കാനഡ, ചിലി, മെക്സിക്കോ, യൂറോപ്പ്, മിഡിൽ ഈസ്റ്റ് എന്നിവിടങ്ങളിൽ അപ്‌ലാൻഡർ വിപണനം ചെയ്തു.
അവലംബം
‌
പബ്‌കെം
രാസസയുക്തങ്ങളുടെയും അവയ്ക്ക് ജീവശാസ്ത്രത്തിലുള്ള പ്രവർത്തനത്തെയും പറ്റി അറിവുനൽകുന്ന ഒരു ഡാറ്റാബേസ് ആണ് പബ്‌കെം (PubChem). അമേരിക്കയിലെ ദേശീയ ആരോഗ്യ ഇൻസ്റ്റിറ്റ്യൂട്ടുകളുടെ (NIH) ഭാഗമായ നാഷണൽ ലൈബ്രറി ഓഫ് മെഡിസിന്റെ വിഭാഗമായ നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ (NCBI) ആണ് ഇത് നിലനിർത്തുന്നത്. ഇന്റർനെറ്റിൽ ആർക്കും സൗജന്യമായി ലഭ്യമാകുന്ന രീതിയിൽ ആണ് ഇത് സ്ജ്ജമാക്കിയിരിക്കുന്നത്. ദശലക്ഷക്കണക്കിനു സംയുക്തങ്ങളുടെ ഘടനകളും വിശദമായ അറിവുകളും എഫ് ടി പീ വഴി ആർക്കും ലഭ്യമാകുന്നതാണ്. ആയിരത്തിൽത്താഴെ തന്മാത്രകളും ആയിരത്തിൽത്താഴെ ബന്ധനങ്ങളുമുള്ള വസ്തുക്കളെപ്പറ്റി വിവരങ്ങൾ പബ്‌കെമിൽ ലഭ്യമാണ്. എൺപതിലേറെ സംഘങ്ങളാണ് പബ്‌കെമിന്റെ ഡാറ്റാബേസിന്റെ വളർച്ചയ്ക്ക് സഹായിക്കുന്നത്.
ഡാറ്റാബേസുകൾ
PubChem consists of three dynamically growing primary databases. As of 1 November 2017:
തിരയുവാൻ
Searching the databases is possible for a broad range of properties including chemical structure, name fragments, chemical formula, molecular weight, XLogP, and hydrogen bond donor and acceptor count.
PubChem contains its own online molecule editor with SMILES/SMARTS and InChI support that allows the import and export of all common chemical file formats to search for structures and fragments.
Each hit provides information about synonyms, chemical properties, chemical structure including SMILES and InChI strings, bioactivity, and links to structurally related compounds and other NCBI databases like PubMed.
In the text search form the database fields can be searched by adding the field name in square brackets to the search term. A numeric range is represented by two numbers separated by a colon. The search terms and field names are case-insensitive. Parentheses and the logical operators AND, OR, and NOT can be used. AND is assumed if no operator is used.
Example (Lipinski's Rule of Five):
0:500[mw] 0:5[hbdc] 0:10[hbac] -5:5[logp]
അമേരിക്കൻ കെമിക്കൽ സൊസൈറ്റിയുടെ ഉൽക്കണ്ഠകൾ
The American Chemical Society has raised concerns about the publicly supported PubChem database, since it appears to directly compete with their existing Chemical Abstracts Service. They have a strong interest in the issue since the Chemical Abstracts Service generates a large percentage of the society's revenue. To advocate their position against the PubChem database, ACS has actively lobbied the US Congress.
Soon after PubChem's creation, the American Chemical Society lobbied U.S. Congress to restrict the operation of PubChem, which they asserted competes with their Chemical Abstracts Service.
പുറത്തേക്കുള്ള കണ്ണികൾ
വർഗ്ഗം:ഡാറ്റാബേസ്
കേരളത്തിലെ മുസ്ലിം പള്ളികളുടെ പട്ടിക
ജി ല്ലയുടെ അടിസ്ഥാനത്തിൽ കേരളത്തിലെ മുസ്ലിം പള്ളികളുടെ പട്ടിക
തിരുവനന്തപുരം
. അഴിക്കോട് മുസ്ലിം ജമാഅത്ത്അ ഴിക്കോട്
. നെടുമങ്ങാട് ടൗൺ മുസ്ലിം ജമാഅത്ത്
കൊല്ലം
കിളികൊല്ലൂർ വലിയ പള്ളി മുസ്ലിം ജമാഅത്ത്
. കുന്നികോട് മുസ്ലിം ജമാഅത്ത്
തിരൂർ
റിംഗ് റോഡ് തിരൂർ
അവലംബം
വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:കേരളത്തിലെ മുസ്ലീം പള്ളികൾ
ഇന്ത്യയിലെ സ്ത്രീകളുടെ ആരോഗ്യം
alt=A [[community health worker prepares a vaccine.|ലഘുചിത്രം|Community health worker preparing a vaccine in Odisha, India]] ഇന്ത്യയിലെ സ്ത്രീകളുടെ ആരോഗ്യം ഒന്നിലധികം സൂചകങ്ങളുടെ അടിസ്ഥാനത്തിൽ പരിശോധിക്കാം, അവ ഭൂമിശാസ്ത്രം, സാമൂഹിക സാമ്പത്തിക നില, സംസ്കാരം എന്നിവ അനുസരിച്ച് വ്യത്യാസപ്പെടുന്നു. ഇന്ത്യയിലെ സ്ത്രീകളുടെ ആരോഗ്യം വേണ്ടത്ര മെച്ചപ്പെടുത്തുന്നതിന്, ആഗോള ആരോഗ്യ ശരാശരിയുമായി ബന്ധപ്പെട്ടും ഇന്ത്യയിലെ പുരുഷന്മാരുമായി താരതമ്യപ്പെടുത്തുമ്പോഴും ക്ഷേമത്തിന്റെ ഒന്നിലധികം മാനങ്ങൾ വിശകലനം ചെയ്യണം. മനുഷ്യന്റെ ക്ഷേമത്തിനും സാമ്പത്തിക വളർച്ചയ്ക്കും സംഭാവന നൽകുന്ന ഒരു പ്രധാന ഘടകമാണ് ആരോഗ്യം.
നിലവിൽ, ഇന്ത്യയിലെ സ്ത്രീകൾ നിരവധി ആരോഗ്യപ്രശ്നങ്ങൾ അഭിമുഖീകരിക്കുന്നു, ഇത് ആത്യന്തികമായി മൊത്തത്തിലുള്ള സമ്പദ്‌വ്യവസ്ഥയുടെ ബാധിക്കുന്നുണ്ട്. ആരോഗ്യപരിപാലനത്തിൽ നിലനിൽക്കുന്ന ലിംഗഭേദം, വർഗം അല്ലെങ്കിൽ വംശീയ അസമത്വങ്ങളെ അഭിസംബോധന ചെയ്യുകയും ആരോഗ്യ ഫലങ്ങൾ മെച്ചപ്പെടുത്തുകയും ചെയ്യുന്നത് ഗുണമേന്മയുള്ള മനുഷ്യ മൂലധനം സൃഷ്ടിക്കുന്നതിലൂടെയും സമ്പാദ്യത്തിന്റെയും നിക്ഷേപത്തിന്റെയും വർദ്ധിത തലങ്ങളിലൂടെയും സാമ്പത്തിക നേട്ടത്തിന് കാരണമാകും.
ലിംഗ പക്ഷപാതം
ഐക്യരാഷ്ട്രസഭ ഇന്ത്യയെ ഇടത്തരം വരുമാനമുള്ള രാജ്യമായി കണക്കാക്കുന്നു. ലിംഗ അസമത്വത്തിന്റെ കാര്യത്തിൽ ലോകത്തിലെ ഏറ്റവും മോശം രാജ്യങ്ങളിലൊന്നാണ് ഇന്ത്യയെന്ന് വേൾഡ് ഇക്കണോമിക് ഫോറത്തിന്റെ കണ്ടെത്തലുകൾ സൂചിപ്പിക്കുന്നു. 2011 ലെ ഐക്യരാഷ്ട്രസഭയുടെ വികസന പരിപാടിയുടെ മാനവ വികസന റിപ്പോർട്ട് ലിംഗ അസമത്വത്തിന്റെ കാര്യത്തിൽ ഇന്ത്യയെ 187-ൽ 132-ആം സ്ഥാനത്തെത്തി. ഈ ബഹുമുഖ സൂചകത്തിന്റെ മൂല്യം, ലിംഗ അസമത്വ സൂചിക (GII) നിർണ്ണയിക്കുന്നത് മാതൃമരണ നിരക്ക്, കൗമാരപ്രായക്കാരുടെ പ്രജനന നിരക്ക്, വിദ്യാഭ്യാസ നേട്ടം, തൊഴിൽ ശക്തി പങ്കാളിത്ത നിരക്ക് എന്നിവയുൾപ്പെടെ നിരവധി ഘടകങ്ങളാണ്. സ്ത്രീകൾ സാക്ഷരരാകാനും വിദ്യാഭ്യാസം തുടരാനും തൊഴിൽ സേനയിൽ പങ്കാളികളാകാനുമുള്ള കുറഞ്ഞ സാധ്യതയാണ് ഇന്ത്യയിലെ ലിംഗ അസമത്വത്തിന് ഉദാഹരണം.
ആരോഗ്യത്തിന്റെ പ്രധാന സാമൂഹിക നിർണ്ണായക ഘടകങ്ങളിൽ ഒന്നാണ് ലിംഗഭേദം - അതിൽ സാമൂഹികവും സാമ്പത്തികവും രാഷ്ട്രീയവുമായ ഘടകങ്ങൾ ഉൾപ്പെടുന്നു-ഇത് ഇന്ത്യയിലെ സ്ത്രീകളുടെ ആരോഗ്യ ഫലങ്ങളിലും ഇന്ത്യയിലെ ആരോഗ്യ പരിരക്ഷാ ലഭ്യതയിലും ഒരു പ്രധാന പങ്ക് വഹിക്കുന്നു. അതിനാൽ, ഇന്ത്യയിലെ ഉയർന്ന ലിംഗ അസമത്വം സ്ത്രീകളുടെ ആരോഗ്യത്തെ പ്രതികൂലമായി ബാധിക്കുന്നു. SES സ്റ്റാറ്റസ് നിയന്ത്രിക്കുമ്പോൾ, പെൺകുട്ടികളെ അപേക്ഷിച്ച് ആൺകുട്ടികൾക്ക് ആരോഗ്യ പരിരക്ഷാ സൗകര്യങ്ങളിൽ നിന്ന് ചികിത്സ ലഭിക്കാനുള്ള സാധ്യത കൂടുതലാണെന്ന് പഠനങ്ങൾ സൂചിപ്പിക്കുന്നു.
എച്ചുമുക്കുട്ടി
ഒരു ബ്ലോഗറും കഥാകാരിയുമാണ്  എച്ചുമുക്കുട്ടി. എച്ചുമുക്കുട്ടി എന്നത് തൂലികാനാമം ആണ്. യഥാർത്ഥ പേര് സി. കല. ചില തുറന്നു പറച്ചിലുകളിലൂടെ കേരളത്തിലെ സാഹിത്യ സാംസ്കാരിക പെണ്ണെഴുത്ത് രംഗത്ത് അവർ ഏറെ ചർച്ച ചെയ്യപ്പെട്ടു. എച്ചുമുക്കുട്ടിയുടെ ജീവിതത്തിന്റെ നല്ല നാളുകളിൽ തന്റെ ആദ്യ പങ്കാളിയുടെ സുഹൃത്തുക്കളായ കവി എ. അയ്യപ്പൻ, ഡി. വിനയചന്ദ്രൻ തുടങ്ങിയവരിൽ നിന്ന് അനുഭവിച്ച പീഢന വിവരങ്ങൾ അവർ ഫെയ്സ്ബുക് പേജിലൂടെയും ബ്ലോഗിലൂടെയും തുറന്നെഴുതുകയുണ്ടായി. . 2022 ആഗസ്റ്റ് 20 ന് എഴുതിയ ഒരു ഫെയ്സ്ബുക് പോസ്റ്റിൽ എച്ചുമു തന്റെ ആദ്യ പങ്കാളിയുടെ പേര് വെളിപ്പെടുത്തുകയുണ്ടായി. കവിയും കേരളവർമ്മ കോളേജിലെ മുൻ മലയാളം അദ്ധ്യാപകനുമായ വി.ജി തമ്പിയാണ് ജോസഫ് എന്ന് മുമ്പ് പലകുറിപ്പിലും അഭിമുഖങ്ങളിലും പരാമർശിക്കപ്പെട്ട ഈ വ്യക്‌തി എന്നാണ് എച്ചുമു വെളിപ്പെടുത്തിയത്.
ജീവിതരേഖ
തിരുവനന്തപുരത്ത് ജനനം. ഇപ്പോൾ താമസിക്കുന്നതും അവിടെത്തന്നെ. എം. എ. വരെ പഠിച്ചു. ഇന്ത്യയുടെ പല ഭാഗങ്ങളിലും യാത്ര ചെയ്യുകയും ജീവിക്കുകയും ജോലി ചെയ്യുകയും ചെയ്തു. വായന, എഴുത്ത്, യാത്ര, വിവിധ തരം ജോലികൾ, കുറച്ചു സുഹൃത്തുക്കൾ, ജീവിതം പകർന്ന അനുഭവപാഠങ്ങളാണ് എഴുത്തിൻറെ ഏറ്റവും പ്രധാനപ്പെട്ട മൂലധനം. ആർക്കിടെക്റ്റായ ആർ ഡി പത്മകുമാർ ആണ് ജീവിതപങ്കാളി. അധ്യാപികയായ ഗീതാഞ്ജലി കുമാർ ഏക മകളാണ്.
എഴുത്തിന്റെ ലോകം
'എച്മുവോട് ഉലകം' എന്ന ബ്ലോഗിലും ഫേസ്ബുക്കിലും ജ്യോതിസ്, തർജ്ജനി, മലയാളം ന്യൂസ്, നാലാമിടം, അഴിമുഖം, നവമലയാളി, മലയാള നാട്, ബിലാത്തി മലയാളം, പ്രതിലിപി, ജനനി, ഏഷ്യാനെറ്റ്, ദേശാഭിമാനി, മംഗളം,മാതൃഭൂമി തുടങ്ങിയ ഓൺലൈൻ പോർട്ടലുകളിലും ന്യൂസ് മാഗസിനുകളിലും എഴുതിയിട്ടുണ്ട്. മാധ്യമം ദിനപ്പത്രത്തിന്റെ കുടുംബ മാധ്യമം പേജിൽ 'സ്വകാര്യ' മെന്ന കോളം രണ്ടര വർഷക്കാലം എഴുതീരുന്നു. സിറാജ് ഫ്രൈഡേ, വർത്തമാനം പത്രം, മാതൃഭൂമി പത്രം, കേരള കൗമുദി ഓണപ്പതിപ്പ്, കുങ്കുമം വാരിക, മാതൃഭൂമി വാരിക, മലയാളം വാരിക, മാധ്യമം വാരിക, മാധ്യമം വാരികയുടെ ഗൃഹം പതിപ്പ്, എക്‌സ്‌ക്ലൂസീവ് വാരിക, ഗാഫ് മാസിക, സ്ത്രീശബ്ദം മാസിക, പുടവ മാസിക, പ്രസക്തി മാസിക, അസ്സീസ്സി മാസിക, സംഘടിത മാസിക, കുടുംബമാധ്യമം മാസിക, പച്ചക്കുതിര മാസിക, അക്ഷരകൈരളി മാസിക എന്നിവയിൽ കഥകളും നോവലും യാത്രക്കുറിപ്പുകളും ലേഖനങ്ങളും പ്രസിദ്ധീകരിച്ചിട്ടുണ്ട്.
.കൃതികൾ
ബ്ലോഗ് രചനകളുടെ സമാഹാരങ്ങളായ മൗനത്തിനപ്പുറത്തേക്ക്, ബ്ലോഗ് സുവനീർ, നേരുറവകൾ, ഭാവാന്തരങ്ങൾ, ഗ്രീഷ്മ ജ്വാലകൾ കഥാമിനാരങ്ങൾ, എന്റെ പുരുഷൻ, ഒറ്റ നിറത്തിൽ മറഞ്ഞിരിക്കുന്നവർ, കഥ പറയും കടലുകൾ,മറക്കാൻ മറന്നത്, റെഡ് ചെറിയുടെ മുപ്പത്തിമൂന്നു കഥകൾ എന്നീ പുസ്തകങ്ങളിൽ പങ്കാളി. പ്രസാധകൻ മാസികയിൽ കള്ളിമുള്ളുകൾ പൂവിടുമ്പോൾ എന്നൊരു കോളം 2020 മുതൽ എഴുതിവരുന്നു.
കൃതികൾ
നുറുങ്ങ്
സതീഷ്ബാബു പയ്യന്നൂർ എഴുതിയ മനസ്സ് എന്ന കഥ എച്ചുമുവും അവരുടെ മുൻ പങ്കാളിയുയുമൊക്കെ കഥാപാത്രങ്ങളായി വരുന്ന കഥയാണെന്ന് വിലയിരുത്തപ്പെടുന്നു.
‘ഇതെന്റെ രക്തമാണീതെന്റെ മാംസമാണിതെടുത്തുകൊള്ളുക’ എന്ന പുസ്തകം എച്ച്‌മുക്കുട്ടിയുടെ ആത്മകഥ ആണ്. ഇതിൽ പരാമർശിക്കുന്ന ജോസഫ് എന്ന പേര് ആ ആളുടെ മാമ്മോദീസാപ്പേരാണ്. യാത്രാവിവരണത്തിന് കേരള സാഹിത്യ അക്കാദമിയുടെ അവാർഡ് 2017ൽ ജോസഫ് എന്ന് എച്മുക്കുട്ടി പറയുന്ന ആൾക്കാണ് കിട്ടിയത്. തച്ചനറിയാത്ത മരം, ഹവ്വ മുലപ്പാൽ കുടിക്കുന്നു, നഗ്നൻ എന്നിവ പ്രസ്തുത ജോസഫിൻറെ കവിതാസമാഹാരങ്ങളാണ്. തൃശ്ശൂർ കേരളവർമ്മകോളേജിലെ അദ്ധ്യാപകൻ ആയിരുന്നു ജോസഫ്.
കുറിപ്പുകൾ
ക.‘മനസ്സ്’ എന്ന കഥയ്ക്കും പേരമരത്തെപ്പോലെ ഒരു അനുഭവത്തിന്റെ ആകസ്മികതയുണ്ട്. ബാലചന്ദ്രൻ ചുള്ളിക്കാടുമൊത്തുള്ള സൗഹൃദത്തിന്റെ ഒരു സായംസന്ധ്യയിൽ ബാലൻ പറഞ്ഞ ഒരു സുഹൃത് കവിയുടെ ജീവിതകഥയാണത്. കോളജിൽ പഠിപ്പിച്ചിരുന്ന ഒരു പെൺകുട്ടിയുമായുള്ള അദ്ദേഹത്തിന്റെ അടുപ്പവും മാറ്റിമറിക്കപ്പെട്ട ജീവിതവുമൊക്കെ ബാലൻ പറഞ്ഞുകൊണ്ടിരുന്നു. അതങ്ങനെ മനസ്സിൽ കിടന്നു... 1990 മേയ് 20 ന് പുറത്തിറങ്ങിയ കലാകൗമുദിയിൽ ‘മനസ്സ്’ അച്ചടിച്ചു വന്നു. കഥയിലെ ശമുവേൽ മാഷും സുബ്ബലക്ഷ്മിയും ശാരദയുമൊക്കെ ഇന്നും വേറെ പേരുകളിൽ ജീവിച്ചിരിക്കുന്നവർ തന്നെ. സുബ്ബലക്ഷ്മി ആത്മകഥ എഴുതി വിവാദമുയർത്തുക പോലും ചെയ്തു!(നിലംപതിക്കാത്ത ഓർമകളുടെ പേരമരം.-സതീഷ്ബാബു പയ്യന്നൂരുമായി രവിവർമ്മ തമ്പുരാൻ നടത്തിയ അഭിമുഖം- മനോരമ ഓൺലൈൻ ജൂലൈ 31, 2021)
വർഗ്ഗം:ബ്ലോഗർമാർ വർഗ്ഗം:എഴുത്തുകാർ വർഗ്ഗം:കഥാകൃത്തുക്കൾ
ഭരണഘടന അനുഛേദം 74
ഭാരതത്തിന്റെ ഭരണഘടനയുടെ അനുഛേദം 74 മന്ത്രിസഭയെപ്പറ്റി പ്രതിപാദിക്കുന്നു. രാഷ്ട്രപതിയെ സഹായിയ്ക്കുവാനും ഉപദേശിക്കുവാനുമുള്ള മന്ത്രിസഭ ഉണ്ടായിരിക്കണമെന്നു ഈ അനുഛേദം നിർദ്ദേശിക്കുന്നു. മന്ത്രിസഭയുടെ തലവൻ പ്രധാനമന്ത്രി ആയിരിക്കണമെന്നും, ഇതിന്റെ ഉപദേശമനുസരിച്ച് രാഷ്ട്രപതി പ്രവർത്തിക്കേണ്ടതാണെന്നും ഈ അനുഛേദം പ്രസ്താവിയ്ക്കുന്നു.
വർഗ്ഗം:നിയമങ്ങൾ വർഗ്ഗം:ഇന്ത്യൻ ഭരണഘടന